
转讜住驻讜转



 讗讬 诇讗讜 讚讗讜谞讬转谉 诇讗 讛讚专转 讘讱 讜讗''转 讘讬转专 诪砖转讜转 讚拽讬讬诪讗 诇谉 . 讚讘讟诇 诪拽讞 讜讗驻讬诇讜 讛诪讗谞讛 讬讻讜诇 诇讞讝讜专 讗诪讗讬 诇讗 讗诪专 谞诪讬 讛转诐 讗讬 诇讗讜 讚讗讜谞讬转谉 讻讜' 讻诪讜 讘砖转讜转 讜讬''诇 诇驻讬 砖讛讜讗 专讞讜拽 诪谉 讛诪拽讞 讬讜转专 诪讚讗讬 讜讻讗讬诇讜 诇讗 诪讻专 讻诇诇 砖讗讬谉 专讗讜讬 诪拽讞 讻讝讛 诇讛转拽讬讬诐 讜专讬讘''诐 驻讬' 讚讗驻讬诇讜 讘讬转专 诪砖转讜转 讗讬谉 讛诪讗谞讛 讞讜讝专 讘讜 讗诇讗 讻砖讛诪转讗谞讛 转讜讘注 讗讜谞讗转讜 讻讬讜谉 砖转讜讘注 讬讜转专 诪砖转讜转 讚讛讜讬 讘讬讟讜诇 诪拽讞 讛讜讬 诪拽讞 讟注讜转 讜讬讻讜诇 讙诐 讛诪讗谞讛 诇讞讝讜专 讘讜 讗讘诇 讗诐 讛诪转讗谞讛 讗讬谞讜 转讜讘注 讗讜谞讗转讜 讜专讜爪讛 诇讛讞讝讬拽 讛诪拽讞 讻诪讜 砖拽谞讛 讗讬谉 住讘专讗 砖讬讜讻诇 讛诪讗谞讛 诇讞讝讜专 讘讜 讚诪爪讬 讗''诇 讗讬 诇讗讜 讚讗讜谞讬转谉 讻讜' 讻诪讜 讘砖转讜转: 讜转谞讗 转讜谞讗 讬驻讜转 讜谞诪爪讗讜 专注讜转 . 砖讜讛 讘砖讜讛 讗讬讬专讬 讜诪讗讬 拽讗 诪砖诪注 诇谉 砖讬讜讻诇 诇讜拽讞 诇讞讝讜专 讘讜 讜诇讗 诪讜讻专 驻砖讬讟讗 讗诇讗 讛讗 拽讗 诪砖诪注 诇谉 讚讗驻讬诇讜 讛讜拽专讜 讗讞专讬 讻谉 讗讬谉 讛诪讜讻专 讬讻讜诇 诇讞讝讜专: 讜讛讜讝诇讜 讜注诪讚讜 注诇 砖诇砖 讛''诪 诇诪讬诪专 注诇 讚' 讚讛讜讬 谞诪讬 讘讬讟讜诇 诪拽讞 讗诇讗 讗讬讬讚讬 讚谞拽讟 诇注讬诇 . 砖讛讜拽专讜 砖谞讬诐 谞拽讟 谞诪讬 砖讛讜讝诇讜 砖谞讬诐: 诪讗讬 拽讗 诪砖诪注 诇谉 专讘 讞住讚讗 讛讬讬谞讜 诪转谞讬转讬谉 讚注''讻 诪转谞讬转讬谉 诇讛讻讬 讛讜讗 讚讗转讗 讚讗讬 诇讗讜 讛讻讬 诪讗讬 拽讗 诪砖诪注 诇谉 讜讻讬 转讬诪讗 讗注''讙 讚诇讗 拽讗 诪砖诪注 诇谉 诪讬讚讬 讬砖 诇讜 诇砖谞讜转 讻讬 讛讬讻讬 讚拽转谞讬 讬驻讜转 讜谞诪爪讗讜 讬驻讜转 讜讗注''讙 讚讛讜拽专讜 讜讛讜讝诇讜 讗诇祝 驻注诪讬诐 讘专砖讜转 诇讜拽讞 讛讜拽专讜 讜讛讜讝诇讜 砖诇讙诪专讬 谞转拽讬讬诐 讛诪拽讞 诇讗诇转专 讜讬''诇 讚讗讬 专讬砖讗 讞讬讚讜砖 讛讜讛 谞讬讞讗 讛讗 讚谞拽讟 住讬驻讗 讗注''讙 讚驻砖讬讟讗 讻讚讬 诇诪谞讜转 讗专讘注 诪讚讜转 讗讘诇 讗讬 讘专讬砖讗 谞诪讬 诇讬讻讗 讞讬讚讜砖 讗''讻 讘讞谞诐 讛讝讻讬专 讘诪转谞讬转讬谉 讻诇 讚讬谉 讬驻讜转 讜专注讜转: 讗讬 诪诪转谞讬转讬谉 讛''讗 讚专讘 讞住讚讗 转专讜讬讬讛讜 诪爪讜 讛讚专讬 讘讛讜. 讘讛讜拽专讜 讜讛讜讝诇讜 讜诪转谞讬转讬谉 讛讬讬谞讜 讟注诪讗 讘讬驻讜转 讜谞诪爪讗讜 专注讜转 讚诇讜拽讞 诪爪讬 讛讚专 讘讬讛 讜诇讗 诪讜讻专 讗注''驻 砖讛讜拽专讜 诪砖讜诐 讚讗诐 讘讗 诪讜讻专 诇讞讝讜专 讗''诇 诇讜拽讞 诇讗 谞转讗谞讬转讬 讗注''驻 砖讗诪专 讬驻讜转 讬讜讚注 讛讬讛 砖讛谉 专注讜转 讚讟讜讘 讟讜讘 讬讗诪专 讛诪讜讻专 讗讘诇 讘诪讜讻专 诇讜 砖讜讛 讞诪砖 讘砖砖 讜讛讜拽专讜 讚专讘 讞住讚讗 诇讗 砖讬讬讱 诇诪讬诪专 讛讻讬 讜诇讻讱 讬讻讜诇 诇讞讝讜专 讘讜 讗驻讬' 诪讜讻专 讜住讬驻讗 诪转谞讬转讬谉 讚专注讜转 讜谞诪爪讗讜 讬驻讜转 讚诪讜讻专 诪爪讬 讛讚专 讘讬讛 讜诇讗 诇讜拽讞 讗注''驻 砖讛讜讝诇讜 诪砖讜诐 讚讗''诇 诪讜讻专 诇讗 谞转讗谞讬转讬 讬讜讚注 讛讬讬转讬 砖讛谉 讬驻讜转 讗注''驻 砖讛讬讬转 讗讜诪专 讚专注讜转 讛谉 讚专注 专注 讬讗诪专 讛拽讜谞讛 讗讘诇 诪讻专 诇讜 砖讜讛 砖砖 讘讞诪砖 讜讛讜讝诇讜 讬讻讜诇 诇讞讝讜专 讘讜 讗驻讬诇讜 诇讜拽讞 讚诇讗 砖讬讬讱 诇诪讬诪专 讛讻讬 讻谉 驻''讛 讘砖诐 专砖''讬 讜注讜讚 驻专''讬 讘注''讗 讚诇专讘 讞住讚讗 诪爪讜 讛讚专讬 转专讜讬讬讛讜 讚诪诪转谞讬转讬谉 诇讬讻讗 诇诪砖诪注 诪讬讚讬 讚讗驻砖专 讚诪转谞讬转讬谉 讗讬讬专讬 讚诇讗 讛讜拽专讜 . 讜诇讗 讛讜讝诇讜 讜讻讬 转讬诪讗 诪讗讬 拽讗 诪砖诪注 诇谉 讗讬爪讟专讬讱 住讚''讗 讚讬驻讜转 讜谞诪爪讗讜 专注讜转 诇讗 讬讜讻诇 诇讞讝讜专 讘讜 讗驻讬诇讜 诇讜拽讞 砖讬讜讚注 砖讛谉 专注讜转 讗注''驻 砖讛诪讜讻专 讗诪专 砖讛谉 讬驻讜转 讚讟讜讘 讟讜讘 讬讗诪专 讛诪讜讻专 讜讻注谞讬谉 讝讛 讬砖 诇驻专砖 住讬驻讗: 讛讗讬 砖讬诪砖讗 住讜诪拽转讬 讛讬讗 驻讬' 讛''专. 诪谞讞诐 讚谞驻拽讗 诪讬谞讬讛 诇谞讜讚专 诪谉 讛讗讚讜诐: 讘爪驻专讗 讞诇驻讗 讗讘讬 讜讜专讚讬 讚讙''注. 讜诪砖诪注 讚讙''注 讘诪讝专讞 讛讜讗 讜讗驻讬诇讜 诇诪讗讬 讚讗诪专 讗讬驻讻讗 讛讜讬 讘诪讝专讞 讻讚驻''讛 讜讻谉 诪砖诪注 讘诪讚专砖 讚讗专抓 讻讜砖 讘诪讝专讞讜 砖诇 注讜诇诐 讻讚讻转讬讘 (讘专讗砖讬转 讛讜讗 讛住讜讘讘 讗转 讻诇 讗专抓 讻讜砖 讜讝讛 讛谞讛专 讬讜爪讗 诪注讚谉 讗''讻 注讜诪讚 讘诪讝专讞 诪住转诪讗 讜讛讗 讚讗诪专 讘讘专讗砖讬转 专讘讛 讘驻''讻 砖专讜讞 诪讝专讞讬转 拽讜诇讟转 讛讬讗 拽诇讟讛 讗讚诐 讛专讗砖讜谉 讻讚讻转讬讘 (砖诐 讙) 讜讬讙专砖 讗转 讛讗讚诐 讜讬砖讻谉 诪拽讚诐 诇讙谉 注讚谉 讜讙讜' . 拽诇讟讛 拽讬谉 讻讚讻转讬讘 讜讬砖讘 讘讗专抓 谞讜讚 拽讚诪转 注讚谉 诪砖诪注 讚讗讚诐 讛专讗砖讜谉 讜拽讬谉 讘诪讝专讞讜 砖诇 注讜诇诐 讛讬讜 讜砖诐 讗谞讜 注讜诪讚讬诐 讗''讻 讙''注 讛讬讛 讘诪注专讘 讛注讜诇诐 爪专讬讱 诇讜诪专 讚诪讝专讞 讚拽专讗 讛讬讬谞讜 拽讚诐 砖诇 注讜诇诐 砖讗爪诇 讙''注 讜讛讬讬谞讜 拽讚诪转 注讚谉 拽讚诐 讛注讜诇诐 砖讗爪诇 讙谉 注讚谉 讜讛讗 讚讗诪专 讘讘''专 砖专讜讞 诪讝专讞讬 拽讜诇讟转 讛讬讬谞讜 专讜讞 诪讝专讞讬 砖诇 注讜诇诐 讜诇讗 砖诇 讙谉 注讚谉: 

专讘讬谞讜 讙专砖讜诐

讜转谞讗 转讜谞讗. 诪诪转谞讬' 诪讬讬转讬 住讬讬注转讗 诇专讘 讞住讚讗:



讛转谞讛 诇讜 诇诪讻讜专 讞讟讬谉 讬驻讜转 讜谞诪爪讗讜 专注讜转. 讛讜讗讬诇 砖谞转讗谞讛 诇讜拽讞 讬讻讜诇 诇讞讝讜专 讘讜 讗讘诇 诇讗 诪讜讻专 讜讗祝 注诇 讙讘 讚砖讜讘 讛讜拽专讜 讗讜转谉 专注讜转 讛讜拽专讜 讘专砖讜转 诇讜拽讞. 讜讗注"讙 讚讛砖转讗 讛讜讬 讗讜谞讗讛 诇诪讜讻专 讜注讚讬讬谉 诇讗 拽讘诇 讚诪讬讛谉 讗讬谞讜 讬讻讜诇 诇讞讝讜专 讘讜 诪砖讜诐 讛讛讜讗 讟注诐 讚专讘 讞住讚讗:



讜讗诪专 专讘 讞住讚讗 诪讻专 诇讜 砖讜讛 砖砖 讘讛' 讜讛讜讝诇讜. 诇讗讞专 砖诪讻专讜 诇讜 拽讜讚诐 砖拽讘诇 讛讚诪讬诐:



诪讬 谞转讗谞讛. 诪注讬拽专讗 讛诪讜讻专. 诪讜讻专 讬讻讜诇 诇讞讝讜专 讘讜 讗诐 专讜爪讛 讗祝 注诇 讙讘 讚讛砖转讗 诇讘住讜祝 谞转讗谞讛 诇讜拽讞 砖讛讜讝诇讜. 诪砖讜诐 讚诪爪讬 诇诪讬诪专 诇讬讛 讛诪讜讻专 诇诇讜拽讞 讗讬 诇讗讜 讚讗讜谞讬转谞讬 砖谞转转讬 诇讱 砖讜讛 讜' 讘讛' 诪砖讜诐 讛讛讬讗 讟注谞讛 讚讛讜讗讬 讘讛 讗讜谞讗讛 诪注讬拽专讗 讜讘讟讜诇 诪拽讞 讘砖讘讬诇 讛讛讜讗 讟注谞讛 拽讗 讘注讬转 诇诪讬讛讚专 讘讱 讛砖转讗 讛讜讗讬诇 讚讛讜讝诇讜 讻讬讜谉 讚诪注讬拽专讗 讘注讬讚谞讗 讚讗讜谞讬转谞讬 诇讗 讛讚专转 讘讱 诇讗 转讬讛讚专 讘讱 讛砖转讗 诪砖讜诐 讚讘专砖讜转讱 讛讜讝诇讜:



讜转谞讗 转讜谞讗. 诪诪转谞讬转讬谉 诪住讬讬注 诇讬讛 诇专讘 讞住讚讗:



讛转谞讛 诇讜 诇诪讻讜专 诇讜 专注讜转 讜谞诪爪讗讜 讬驻讜转 讚谞转讗谞讛 诪讜讻专. 诪讜讻专 讬讻讜诇 诇讞讝讜专 讘讜 诪砖讜诐 讚谞转讗谞讛 讗讘诇 诇讜拽讞 讗讬谞讜 讬讻讜诇 诇讞讝讜专 讘讜 讗注"讙 讚砖讜讘 讛讜讝诇讜 讗讜转谉 讬驻讜转 讘专砖讜转讜 讛专讘讛 讬讜转专 诪讘' 砖转讜转讬谉. 讗驻讬' 讛讻讬 诇讗 诪爪讬 诇诪讬讛讚专 讘讬讛 诪砖讜诐 讟注诪讗 讚专讘 讞住讚讗:



讜诪拽砖讬谞谉 诪诪讗讬 诪爪讬转 诇诪讬诪专 讚讛讛讬讗 诪诇转讗 讚专讘 讞住讚讗 讘讛讛讬讗 诇讬砖谞讗 讘转专讬讬转讗 讚诪讬讗 诇诪转谞讬' 讜讚诇诪讗 讘诪诇转讗 讚专讘 讞住讚讗 讗讬讻讗 诇诪砖诪注 诪讬谞讛 讚转专讜讬讬讛讜 诪爪讜 诇诪讬讛讚专 讘讛谉 讜讚拽讗 诪讬讬转讬转 住讬讜注讗 诪诪转谞讬' 诇注讜诇诐 诪诪转谞讬转讬谉 诇讗 转住讬讬注讛. 讚诪转谞讬' 讛讬讬谞讜 讟注诪讗 讚诪讜讻专 讬讻讜诇 诇讞讝讜专 讘讜 讜诇讗 诇讜拽讞 诪砖讜诐 讚专注 专注 讬讗诪专 讛拽讜谞讛 讻诇讜诪专 诪注讬拽专讗 讻砖讛转谞讛 讛诇讜拽讞 注诐 讛诪讜讻专 诇诪讻讜专 诇讜 讞讟讬谉 专注讜转 讘拽砖 诪诪谞讜 讜讘转讜专转 专注讜转 讘讗讜 诇讬讚讜 讛讜讗讬诇 砖谞转讗谞讛 诪讜讻专 讬讻讜诇 诇讞讝讜专 讘讜 讗讘诇 诇讗 诇讜拽讞 讚讛讜讗 讗诪专 专注 专注 讘砖注转 拽谞讬讛 讜讗注"讙 讚讛讜讝诇讜 诪讻讚讬 讚诪讬讛谉 诇讗讞专 诪讬讻谉 诇讗 诪爪讬 诇诪讬讛讚专 讘讬讛 讚诪爪讬 诇诪讬诪专 诇讬讛 讛诪讜讻专 诪讛 讗转讛 诪转专注诐 注诇讬 讚讬讚讬 讜讛讗 诪注讬拽专讗 讘讞讝拽转 专注讜转 拽谞讬转诐 讜讛砖转讗 谞诪讬 专注讜转 谞讬谞讛讜 讜诪砖"讛 诇讗 诪爪讬 诇诪讬讛讚专 讘讜 诇讜拽讞 讗讘诇 诇讙讘讬 诪诇转讗 讚专讘 讞住讚讗 讗讬讻讗 诇诪讬诪专 讚转专讜讬讬讛讜 诪爪讬 诇诪讬讛讚专 讘讛讜 讛讬讻讗 讚诪讻专 诇讜 砖讜讛 讜' 讘讛'. 讛诪讜讻专 诇讗 讛讬讛 讘讚注转讜 诇讬转谉 诇讜 讗诇讗 砖讜讛 讛' 讜讟注讛 讜谞转谉 诇讜 讜'. 诇讛讻讬 诪讜讻专 讬讻讜诇 诇讞讝讜专 讘讜. 讜诇讜拽讞 谞诪讬 砖谞转谉 讞诪砖 讛讬讛 专讜爪讛 砖诇讗 讬讛讬讛 砖讜讛 驻讞讜转 诪讛'. 讜讻讬讜谉 砖讛讜讝诇讜 讜注诪讚讜 注诇 讘' 讚谞转讗谞讛 诪讜讻专 诪注讬拽专讗 讜诇讜拽讞 讛砖转讗 砖谞讬讛谉 讬讻讜诇讬谉 诇讞讝讜专 讘讛谉 讛诪讜讻专 诪砖讜诐 讚谞转讗谞讛 诪注讬拽专讗 讜讛诇讜拽讞 诪砖讜诐 讚诪爪讬 诇诪讬诪专 诇诪讜讻专 诪注讬拽专讗 诪讬讛讗 讘转讜专转 诪拽讞 讬驻讛 诪讻专转 诇讬 讜谞诪爪讗 注讻砖讬讜 讚诇讗 诪拽讞 讬驻讛 讛讜讗 讚讛讜讝诇 讬讜转专 诪砖转讜转 讜诪爪讬谞讗 诇诪讬讛讚专 讘讬讛 讗讘诇 讙讘讬 诪诇转讗 拽诪讬讬转讗 讚专讘 讞住讚讗 诇讬讻讗 诇诪讬诪专 讛讻讬 讜诪讬诇转讗 讚讜讜拽讗 讛讜讗. 讜诪诪转谞讬' 诪爪讬 诇住讬讬注 砖驻讬专 讚诇讛讬讻讗 讚诪讻专 诇讬讛 砖讜讛 讛' 讘讜' 讚注转讬讛 讚诇讜拽讞 讛讜讗 诇拽谞讜转 讬驻讛 砖讜讛 讜' 讚诪注讬拽专讗 谞转讗谞讛 诇讜拽讞. 讚讛讻讗 诇讬讻讗 诇诪讬诪专 专注 专注 讬讗诪专 讛拽讜谞讛 讚诪注讬拽专讗 讘转讜专转 讬驻讜转 诇拽讞谉 讜讛砖转讗 谞诪讬 讚谞转讬讬拽专讜 讬驻讜转 谞讬谞讛讜 讜诪讬讘注讬 诇诪讬讛讚专 诇讜拽讞 讚谞转讗谞讛 诪注讬拽专讗 诪爪讬 诇诪讬讛讚专 讗讘诇 诇讗 诪讜讻专. 讜转谞讗 转讜谞讗 谞诪讬 诪转谞讬' 讚诪住讬讬注 诇讬讛 讚讜拽讗 讛讜讗 砖"诪. 诇"讗 诪讗讬 拽诪"诇 专讘 讞住讚讗 讘诪诇转讗 讘转专讬讬转讗 讚诪讜讻专 讬讻讜诇 诇讞讝讜专 讘讜 讜诇讗 诇讬拽讞. 诪转谞讬' 讛讬讗 讜诪讗讬 拽诪"诇. 讗讬 诪诪转谞讬' 讛讜讛 讗诪讬谞讗 讚专讘 讞住讚讗 转专讜讬讬讛讜 诪爪讜 讛讚专讬 讘讛讜 讜诇讗 讚诪讬 诇诪转谞讬'. 讚诪转谞讬' 讛讬讬谞讜 讟注诪讗 讚诪讜讻专 诪爪讬 讛讚专 讜诇讗 诇讜拽讞 诪砖讜诐 讚专注 专注 讬讗诪专 讛拽讜谞讛 讜讛砖转讗 讚讛讜讜 讬驻讜转 诇讗 专注讜转 谞讬谞讛讜 讜讗讬谉 讻讗谉 诪拽讞 讟注讜转 诇讛讻讬 讗爪讟专讬讱 诇讗砖诪讜注讬谞谉 专讘 讞住讚讗 讗注"讙 讚诇讗 讚诪讬讗 诇诪转谞讬' 讻讚讗诪专谉 诇注讬诇 拽住讘专 谞诪讬 讚诪讜讻专 讬讻讜诇 诇讞讝讜专 讘讜 讜诇讗 诇讜拽讞. 讗)讙讬' 专讘讬谞讜 专注 专注 讬讗诪专 讛拽讜谞讛 讜讗讜讝诇 诇讜 讗讝 讬转讛诇诇. 讜讗讜讝诇 诇讜 讻砖讛讜诇讱 诇讜 讛诪讜讻专. 讗讝 讬转讛诇诇 讛诇讜拽讞 讘诪拽讞讜: 讗讙讘 讚拽转谞讬 砖讞诪转讬转 拽讗诪专 专讘 驻驻讗 讘诪诇转讗 讚讞诪讛 讘)爪"诇 讚讞诪讛 住讜诪拽转讬 讛讬讗:



讜讛讗讬 讚诇讗 讞讝讬谞讗 讻讜诇讬 讬讜诪讗. 讚转讬讛讜讬 住讜诪拽讗:



诪砖讜诐 谞讛讜专谉 讛讜讗 讚诇讗 讘专讬. 诪讞诪转 砖诪讗讜专 讛讬讜诐 讛讜讗 讙讚讜诇 讗讬谉 讻讞 诇专讗讜转 讗讚诪讚讜诪讬转 讛讞诪讛 讙)讗讜诇讬 爪"诇 专拽 住诪讜讱 诇注专讘. 谞讙讚 讛注专讘:



诪讬转讬讘讬 讜诪专讗讛讜 砖诇 谞讙注 注诪讜拽 诪谉 讛注讜专 讜诇讗 注诪讜拽 注诪讜拽 诪诪砖 讗诇讗 讻诪专讗讛 讛讞诪讛 砖谞专讗讬转 注诪讜拽讛 诪谉 讛爪诇 讛讬讻讗 讚讝讜专讞转 讘转讜讱 讛讘讬转 讜讗讬谞讛 注诪讜拽讛 讜讛转诐 诇讘谉 讛讜讗 讛谞讙注 讜诪讚诪讛 讛讞诪讛 诇谞讙注 注诪讜拽讛 讗诇诪讗 讚讞诪讛 诇讘谞讛 讛讬讗 讜拽砖讬讗 诇专讘 驻驻讗. 讜诪砖谞讬 讚诇"拽 讚讛讗讬 讚诪讚诪讛 诇讛 诇谞讙注 诇注讜诪拽讗 讜诇讗 讻诪专讗讛 讞诪讛 讚讗讬诇讜 讛转诐 讛谞讙注 诇讘谉 讛讜讗 讜讛讻讗 讗讚讜诐 讛讞诪讛 讻专讘 驻驻讗:



讜诇诪讗讬 讚住诇讬拽 讗讚注转讗 诪注讬拽专讗 讚拽讗 住诪拽讗 爪驻专讗 讜驻谞讬讗. 诪砖诪注 诇驻讬 讛诇砖讜谉 砖讗讜转谉 砖注讜转 诪讗讚讬诪讜转 诪讻诇 讛讬讜诐 讜诪讗讬 砖谞讗. 讘驻谞讬讗 讞诇驻讗 讻讜'. 讜讻谉 诇诇砖谞讗 拽诪讗 诪砖诪注 讚讙讬讛谞诐 讘诪讝专讞 讜讙谉 注讚谉 讘诪注专讘:





专诪讘"谉

讛讗讬 砖诪砖讗 住讜诪拽转讬 讛讬讗. 谞驻拽讗 诪讬谞讛 诇谞讜讚专 诪谉 讛讗讚讜诐 讗住讜专 讘讗讜专讜 砖诇 砖诪砖.





专砖讘"讗

 讜讗诪讗讬 讚讬诇诪讗 讘讚专讘 讞住讚讗 转专讜讜讬讬讛讜 诪爪讜 讛讚专讬 讘讛讜. 专"讞 讝"诇 讻转讘 讚诇讬转讗 诇讚专讘 讞住讚讗, 诪讚讚讞讬谞谉 诇讛 讛讻讬谉, 讜注讜讚 讚讘讬专讜砖诇诪讬 讗诪专 专讘讬 讬讜讞谞谉 讻砖诐 砖讘讟诇 讗爪诇 讝讛 讻讱 讘讟诇 讗爪诇 讝讛. 讗讘诇 讛专讘 讗诇驻住讬 讝"诇 驻住拽 讻专讘 讞住讚讗, 讚讛讻讗 诇讗讜 讘讚讜拽讗 讚讞讜 诇讛 诇讚专讘 讞住讚讗, 讗诇讗 讘讚讬诇诪讗, 讜诪讬诪专讗 讘讚讬诇诪讗 诇讗 讚讞讬. 讜讗祝 注诇 讙讘 讚专讘 讞住讚讗 谞住讬讘 诇讛 讘砖转讜转 注爪诪讛, 讜讻诪讗谉 讚讗诪专 诪讬 砖讛讜讟诇 注诇讬讜 讬讚讜 注诇 讛注诇讬讜谞讛, 讜诇讗 拽讬讬诪讗 诇谉 讻讜讜转讬讛 讗诇讗 讻专讘讗 讚讗诪专 讘驻专拽 讛讝讛讘 讚砖转讜转 拽谞讛 讜诪讞讝讬专 讗讜谞讗讛, 诪讻诇 诪拽讜诐 谞驻拽讗 诇谉 诪讬谞讛 诇讚讬讚谉 讘讬转专 诪砖转讜转, 砖讗诐 讛讜拽专 拽讜讚诐 砖讬注讜专 砖讬专讗讛 诇转讙专 讗讜 诇拽专讜讘讜 诇讜拽讞 讬讻讜诇 诇讞讝讜专 讘讜 讜诇讗 诪讜讻专, 讜注诇 讛讚专讱 砖讻转讘谞讜 诇诪注诇讛, 讚讻诇 砖谞转讬拽专 住转诪讜 讻讗诇讜 驻讬专砖 专讜爪讛 讗谞讬 讘诪拽讞讬, 讜讗讬 谞诪讬 讘讚专讱 讛专讗砖讜谞讬诐 讝"诇 砖讗诪专讜 砖讗讬谉 讛诪讗谞讛 讬讻讜诇 诇讞讝讜专 讘讜 讻诇 砖讗讬谉 讛诪转讗讜谞讛 转讜讘注 讛讗讜谞讗讛.



 讛讗 讚讗诪专讬谞谉: 砖诪注 诪讬谞讛 讛讗讬 砖讬诪砖讗 住讜诪拽转讬 讛讬讗. 谞驻拽讗 诪讬谞讛 诇谞讜讚专 诪谉 讛讗讚讜诐, 砖讗住讜专 讘砖讬诪砖讗.





讛诪讗讬专讬

诪诪讛 砖讻转讘谞讜 诇诪讚转 砖诪讛 砖讗诪专讜 讘讙诪' 诪讻专 诇讜 砖讚讛 讞诪砖 讘砖砖 讜讛讜拽专 讜注诪讚 注诇 砖诪谞讛 诇讜拽讞 讞讜讝专 讜讻谉 诪讻专 诇讜 砖讜讛 砖砖 讘讞诪砖 讜讛讜讝诇讜 讜注诪讚讜 注诇 砖诇砖 诪讜讻专 讞讜讝专 讗讬谞讛 砖谞讜讬讛 讻讛诇讻讛 砖讛专讬 砖转讬 讗诇讜 讘讚讬谉 砖转讜转 讛诐 讛专讗砖讜谞讛 砖转讜转 诪注讜转 讜讛砖谞讬讛 砖转讜转 诪拽讞 讜砖谞讬讛诐 讘讚讬谉 讞讝专转 讗讜谞讗讛 讻诪讜 砖讘讬讗专谞讜 讘诪拽讜诪讜 讜讗讬谉 讻讗谉 讘讟讜诇 诪拽讞 诇讛讬讜转 诪讜讻专 讗讜 诇讜拽讞 讞讜讝专讬诐 讗诇讗 砖讗转讛 诇诪讚 诪诪谞讛 诇讬转专 诪砖转讜转 讜讛讜讗 砖讗诐 诪讻专 砖讜讛 讗专讘注 讘讞诪砖 砖谞转讗讜谞讛 诇讜拽讞 讜讛讜拽专 讜注诪讚 注诇 砖讘注 诇讜拽讞 讬讻讜诇 诇讞讝讜专 讗诐 谞讝讚诪谉 诇讜 诪拽讞 砖讬专讜讬讞 讘讜 讬讜转专 讛讗 讗诐 讛诇讜拽讞 专讜爪讛 讘讗讜谞讗转讜 讗讬谉 讛诪讜讻专 讬讻讜诇 诇讞讝讜专 砖讛专讬 讛诇讜拽讞 讗讜诪专 讗讬 诇讗讜 讗讜谞讬转谉 诇讗 诪爪讬转 诇诪讛讚专 讛砖转讗 讚讗讜谞讬转谉 诪爪讬转 诇诪讛讚专 讜讗诐 讻谉 诪爪讬谞讜 讞讜讟讗 谞砖讻专 讛讗 讗诐 讛讬讛 诇讜拽讞 转讜讘注 讗讜谞讗转讜 讛专讬 讛诪讜讻专 讗讜诪专 诇讜 讗讜 诪讞讜诇 讗讜 讘讟诇 讛诪拽讞 讜讻谉 诪讻专 砖讜讛 讞诪砖 讘讗专讘注 砖谞转讗讜谞讛 诪讜讻专 讜讛讜讝诇讜 讜注诪讚讜 注诇 砖诇砖 诪讜讻专 讬讻讜诇 诇讞讝讜专 讜诇讗 诇讜拽讞 讜诪讟注诐 砖讛讝讻专谞讜 讛讗 讗诐 讛讬讛 诪讜讻专 转讜讘注 讗讜谞讗转讜 讛诇讛 讗讜诪专 诇讜 讗讜 诪讞讜诇 讗讜 讘讟诇 诪拽讞 诪讛 砖讗讬谉 讻谉 讘讚讬谉 讞讝专转 讗讜谞讗讛 讜讛讜讗 讛砖转讜转 砖讗驻讬诇讜 讛讜拽专 讗讜 讛讜讝诇 讛诪转讗讜谞讛 转讜讘注 讗讜谞讗转讜 讗注"驻 砖讞讝专讛 注讻砖讜 讗讜谞讗讛 诇讻砖谞讙讚讛 讻诪讜 砖讘讬讗专谞讜 讘诪砖谞讛 讜讘驻专拽 讛讝讛讘 讝讜 讛讬讗 砖讟转 讙讚讜诇讬 讛驻讜住拽讬诐 讘住讜讙讬讗 讝讜 讜讛讬讗 注讬拽专 诪讛 砖谞讗诪专 讘讛 讗诇讗 砖诪拽爪转 讙讗讜谞讬诐 讻讬讜谞讜 诇讛注诪讬讚 住讜讙讬讗 砖讜讛 讞诪砖 讘砖砖 讜砖讜讛 砖砖 讘讞诪砖 诇讚注转 驻住拽 讜诪驻专砖讬诐 讗讜转讛 讘谞转讬谞转 诪注讜转 诇讘讚 讜诇注谞讬谉 诪讬 砖驻专注 讜讗诪专 砖诪讬 砖谞转讗讜谞讛 转讞诇讛 讞讜讝专 讘讜 讘诇讗 诪讬 砖驻专注 讗注"驻 砖讗讬谉 砖诐 讗诇讗 砖转讜转 讗讘诇 讛讗讞专 讗诐 讬讞讝讜专 讬砖 注诇讬讜 诪讬 砖驻专注 讜诇讗 讗诪专讜 砖转讜转 拽谞讛 讜诪讞讝讬专 讗讜谞讗讛 讗诇讗 讻砖诪砖讱 讗讘诇 讘谞转讬谞转 诪注讜转 诇讘讚 讞讜讝专 讛诪转讗讜谞讛 讗祝 讘诇讗 诪讬 砖驻专注 讜讬砖 诪讬 砖讚谉 讘讚讬谉 讝讛 讗祝 讘驻讞讜转 诪砖转讜转 讜驻讬专讜砖 讛住讜讙讬讗 诇驻讬专讜砖 讝讛 讛讜讗 砖讗诐 讛诇讜拽讞 砖谞转讗讜谞讛 转讞诇讛 专讜爪讛 诇讞讝讜专 诪爪讚 砖谞讝讚诪谉 诇讜 诪拽讞 讗讞专 诪爪讜讬 诇讛专讜讞讛 讙讚讜诇讛 诪讝讜 讞讜讝专 讘诇讗 诪讬 砖驻专注 讗注"驻 砖讗讬谉 注诇讬讜 注讻砖讜 讗讜谞讗讛 讜讗讬谉 爪专讬讱 诇讜诪专 讗诐 诇讗 讛讜拽专 讗讜 砖讛讜讝诇 讗讘诇 讛诪讜讻专 讗讬谉 讬讻讜诇 诇讞讝讜专 讗诇讗 讘诪讬 砖驻专注 讜讛讚讘专讬诐 谞专讗讬谉 诇注谞讬谉 驻住拽 讗诇讗 砖讗讬谉 讛住讜讙讬讗 诪转讘讗专转 诇砖讬讟讛 讝讜 讻讛讜讙谉:



讗祝 诪砖谞转谞讜 讬砖 诪驻专砖讬诐 讗转 讻诇讛 讘砖转讜转 讜诪驻专砖讬诐 讜讬驻讜转 讜谞诪爪讗讜 专注讜转 讗讜 专注讜转 讜谞诪爪讗讜 讬驻讜转 讗注"驻 砖讗讬谞讜 诪拽讞 讟注讜转 诇讙诪专讬 讻砖讞诪转讬转 讘诇讘谞讛 诪"诪 讚讜诪讛 讛讜讗 讘诪拽爪转 诇注砖讜转 讘讟讜诇 诪拽讞 讘砖转讜转 讜讛讜讗 砖讗诪专 讬驻讜转 讜谞诪爪讗讜 专注讜转 讛诇讜拽讞 讬讻讜诇 诇讞讝讜专 讜讻讬转专 诪砖转讜转 讛讜讗 讛讗 讛诪讜讻专 讗讬谉 讬讻讜诇 诇讞讝讜专 讗诐 讛讜拽专讜 讜诪讟注诐 砖讛讝讻专谞讜 讛讜讗讬诇 讜讛诇讜拽讞 诪拽讘诇 讗讜谞讗转讜 讜注诇 讚专讱 讞诇讜拽讛 砖诇讬砖讬转 讜讛讬讗 讬驻讜转 讜谞诪爪讗讜 讬驻讜转 专注讜转 讜谞诪爪讗讜 专注讜转 诪转驻专砖转 讬驻讛 诇讚注转 讝讛 讻诇讜诪专 讛讜讗讬诇 讜讗讬谉 讻讗谉 砖谞讜讬 讛砖诐 讗注"驻 砖讬砖 讘讜 讗讜谞讗转 砖转讜转 讗讬谉 讘讛 讘讟讜诇 诪拽讞 讜诇讗 注讜讚 讗诇讗 砖讛讚讘专讬诐 谞专讗讬谉 诇注谞讬谉 驻住拽 讜讗祝 讘讝讜 讬砖 驻讜住拽讬谉 讗祝 讘驻讞讜转 诪砖转讜转 讜讗讬谉 谞专讗讛 讻谉:



讬砖 诪讬 砖讻转讘 讘住讜讙讬讗 讝讜 讻砖讟讛 专讗砖讜谞讛 讜讛注诪讬讚讜 注谞讬谉 讛住讜讙讬讗 诇讚注转 驻住拽 讘讬转专 诪砖转讜转 讜驻讬专砖讜 讗祝 讘讝讜 砖诇讗 讛讜爪专讻讛 住讜讙讬讗 讝讜 诇诇诪讚谞讜 讻谉 讗诇讗 诇讛讜讚讬注 砖讗诐 谞转讗谞讛 讛诇讜拽讞 讜讛讬讛 讛讜诇讱 讜爪讜讜讞 注诇 讛诪讜讻专 讜讗讜诪专 砖诪转讞专讟 讛讜讗 诪谉 讛诪拽讞 讜砖讬转谉 诇讜 诪讜讻专 诪注讜转讬讜 讜讛讜讗 讬讞讝讬专 诇讜 诪拽讞讜 讜讛讜拽专 讗祝 讻砖讛讜讗 注住讜拽 讘讗讜转讜 注谞讬谉 讜讗诪专 诇讜 讛诪讜讻专 讻讘专 讗诪专转 诇讞讝讜专 讜讛讬诇讱 诪注讜转讬讱 讗讬谞讜 讻诇讜诐 讜讛诇讜拽讞 讞讜讝专 讜讗讜诪专 讛讚专讬 讘讬 讜讻谉 讘诪讜讻专 讜诪拽爪转 讞讻诪讬 讛爪专驻转讬诐 诪注诪讬讚讬诐 住讜讙讬讗 讝讜 讻驻砖讜讟讛 讜驻讜住拽讬诐 讗讜转讛 讜诪讞讚砖讬诐 诪诪谞讛 砖讗注"驻 砖讛砖转讜转 讘讚讬谉 讞讝专转 讗讜谞讗讛 讻砖讛讜拽专 讗讜 讛讜讝诇 讬讻讜诇 讛诪转讗讜谞讛 诇讞讝讜专 讜讗讬谉 讛讚讘专讬诐 谞专讗讬谉 讻诇诇:



诪讛 砖讚讞讜 讘住讜祝 住讜讙讬讗 讝讜 讚讬诇诪讗 讚专讘 讞住讚讗 砖谞讬讛诐 讬讻讜诇讬诐 诇讞讝讜专 讘讜 驻讬专讜砖讜 砖诪讗讞专 砖讛讗讜谞讗讛 讘讚诪讬诐 讜讻诇 讗讞讚 讛讬讛 住讘讜专 砖讝讛讜 注专讻讜 讛专讬 讻诇 讗讞讚 讬讻讜诇 诇讞讝讜专 讜诪砖谞转谞讜 讗讬谉 讛讗讜谞讗讛 讘讚诪讬诐 讗诇讗 讘讬谉 讬驻讜转 诇专注讜转 讜诪讗讞专 砖讬砖 诇讜诪专 砖讗祝 讛诪讗讜谞讛 讬讜讚注 讻谉 讗诇讗 砖讚专讱 讛诪讜讻专 诇砖讘讞 讗转 诪诪讻专讜 讜讚专讱 诇讜拽讞 诇讝诇讝诇讜 诇讗 讬讛讗 讞讜讝专 讗诇讗 讛诪转讗讜谞讛 讜诪"诪 讚讞讬讛 讘注诇诪讗 讛讜讗 讜讛讻诇 讞讜讝专 诇讗讜谞讗转 讚诪讬诐 讛讜讗讬诇 讜讗转讛 诪讜爪讬讗讜 诪讻诇诇 诪拽讞 讟注讜转 讜讗讬谉 讞讝专讛 讗诇讗 诇诪转讗讜谞讛 注诇 讛讚专讱 砖讘讬讗专谞讜:





讬讚 专诪"讛

爪讘. 讗诪专 专讘 讞住讚讗 诪讻专 诇讜 砖讜讛 讞诪砖 讘砖砖 讜讛讜拽专讜 讜注诪讚讜 注诇 砖诪讜谞讛 诪讬 谞转讗讜谞讛 讘砖注转 诪拽讞 诇讜拽讞 诇讜拽讞 讬讻讜诇 诇讞讝讜专 讘讜 讜诇讗 诪讜讻专 诪"讟 讚讗"诇 讗讬 诇讗讜 讚讗讜谞讬转谉 诇讗 诪爪讬转 讛讚专转 讘讱 讛砖转讗 讚讗讜谞讬转谉 诪爪讬转 讛讚专转 讘讱 讜转谞讗 转讜谞讗 讬驻讜转 讜谞诪爪讗讜 专注讜转 讛诇讜拽讞 讬讻讜诇 诇讞讝讜专 讘讜 讜诇讗 诪讜讻专. 诪讻专 诇讜 砖讜讛 砖砖 讘讞诪砖 讜讛讜讝诇讜 讜注诪讚讜 注诇 砖诇砖 诪讬 谞转讗讜谞讛 诪转讞诇讛 诪讜讻专 诪讜讻专 讬讻讜诇 诇讞讝讜专 讘讜 讜诇讗 诇讜拽讞 讚讗"诇 诪讜讻专 诇诇讜拽讞 讗讬 诇讗讜 讚讗讜谞讬转谉 诇讗 诪爪讬转 讛讚专转 讘讱 讛砖转讗 讚讗讜谞讬转谉 诪爪讬转 讛讚专转 讘讱 讜转谞讗 转讜谞讗 专注讜转 讜谞诪爪讗讜 讬驻讜转 诪讜讻专 讬讻讜诇 诇讞讝讜专 讘讜 讜诇讗 诇讜拽讞. 讜讻"转 讛讬讻讬 诪爪讬 专讘 讞住讚讗 诇讗住转讬讜注讬 诪诪转谞讬转讬谉, 讜讛讗 诇讗 讚诪讜 诇讛讚讚讬, 讚讗诇讜 诪转谞讬转讬谉 讻讬讜谉 讚诪拽讞 讟注讜转 讛讜讗 讛讜讛 诇讬讛 讘讬讟讜诇 诪拽讞 讜讛讛讜讗 讚讗讬转 诇讬讛 驻住讬讚讗 讘讟注讜转讛 讛讜讗 谞讬讛讜 讚讬讻讬诇 诇讘讟讜诇讬 诇诪拽讞 诇讞讜讚讬讛, 讜讗诇讜 讙讘讬讛 讚专讘 讞住讚讗 诇讗 砖谞讗 砖讜讛 砖砖 讘讞诪砖 讜诇讗 砖谞讗 砖讜讛 讞诪砖 讘砖砖 讗讜谞讗讛 讛讜讬讗, 讚讛讗 驻住拽 专讘讗 (讘"诪 谞,讘) 砖转讜转 拽谞讛 讜诪讞讝讬专 讗讜谞讗讛, 讜诇讗 诪爪讬 讞讚 诪讬谞讬讛讜 诇诪讛讚专 讘讬讛. 讜讗驻讬诇讜 诇专讘 讻讛谞讗 讚讗诪专 (砖诐 诪讟,讘) 砖转讜转 诪拽讞 砖谞讬谞讜 讗讘诇 砖讜讛 讞诪砖 讘砖砖 讘讬讟讜诇 诪拽讞 讛讜讬, 注诇 讻专讞讬讱 讘砖讜讛 砖砖 讘讞诪砖 诪讜讚讬 讚讗讜谞讗讛 讛讜讬讗 讜拽谞讛 讜诪讞讝讬专 讗讜谞讗讛, 讜讗诇讜 专讘 讞住讚讗 拽讗诪专 讚讛讬讻讗 讚诪讻专 诇讜 砖讜讛 砖砖 讘讞诪砖 诪讜讻专 讬讻讜诇 诇讞讝讜专 讘讜.



讜讻"转 诪讗讬 讬讻讜诇 诇讞讝讜专 讘讜 讚拽讗诪专 谞诪讬, 讚诪讛讚专 诇讬讛 讗讜谞讗讛, 诇讗 住"讚, 讞讚讗 讚讬讻讜诇 诇讞讝讜专 讘讜 诇讙诪专讬 诪砖诪注 讜诇讘讟讜诇讬 讚诪拽讞 拽讗诪专讬谞谉. 讜注讜讚 讗讬 诇讛讞讝讬专 讗讜谞讗讛 拽讗诪专讬谞谉, 讘砖诇诪讗 诪讬 砖谞转讗讜谞讛 讘砖注转 诪拽讞 讬讻讬诇 诇诪转讘注 诪讞讘专讬讛 砖讬注讜专 讗讜谞讬转讬讛, 诇讗 砖谞讗 讛讜拽专 讛诪拽讞 讗讞"讻 讜诇讗 砖谞讗 讛讜讝诇, 讚讛讗 拽讬"诇 拽谞讛 讜诪讞讝讬专 讗讜谞讗讛 讜诪砖注转 诪砖讬讻讛 拽谞讬讬讛 诇讜拽讞 诇诪拽讞 诇讙诪专讬, 讜讗讬 讗讬拽专 讜讝诇 讘专砖讜转讬讛 讗讬拽专 讗讜 讝诇 讜讝讜讝讬 讛讜讗 讚诪住讬拽 讘讬讛 讛讛讜讗 讚谞转讗讜谞讛 讘讞讘专讬讛, 诪讬讛讜 讞讘专讬讛 诪讗讬 讗讬转 诇讬讛 讙讘讬讛 讚转讬住讜拽 讗讚注转讬谉 讚讬讻讬诇 诇诪讛讚专 讘讬讛 讜诇诪讬讚拽 诪诪转谞讬'. 讜讙诪专讗 谞诪讬 讛讬讻讬 讚讞讬 诇讬讛 诇讚专讘 讞住讚讗 (诇讛诇谉 讘讘讗 讘转专讗 驻讚,讗) 讜拽讗诪专 讚讬诇诪讗 讚专讘 讞住讚讗 转专讜讬讛讜 诪爪讬 讛讚专讬 讘讛讜. 讘砖诇诪讗 讛讬讻讗 讚诪讻专 诇讜 砖讜讛 讞诪砖 讘砖砖 诇讜拽讞 讬讻讜诇 诇讞讝讜专 讘讜 讜诇诪讬诪专 诇讬讛 诇诪讜讻专 转谉 诇讬 诪讛 砖讗讜谞讬转谞讬, 讗诇讗 诪讜讻专 诪讗讬 讗讬转 诇讬讛 讙讘讬 诇讜拽讞, 讗讬 诪砖讜诐 讚讛讜拽专讜 讜注诪讚讜 注诇 砖诪讜谞讛, 讻讬讜谉 讚拽讬诪讗 诇谉 拽谞讛 讜诪讞讝讬专 讗讜谞讗讛, 讻讬 讗讬拽专 讘专砖讜转讬讛 讚诇讜拽讞 讗讬拽专. 讜讻谉 讛讬讻讗 讚诪讻专 诇讜 砖讜讛 砖砖 讘讞诪砖, 讘砖诇诪讗 诪讜讻专 讬讻讜诇 诇讞讝讜专 讘讜 讜诇诪讬诪专 诇讬讛 诇诇讜拽讞 转谉 诇讬 诪讛 砖讗讜谞讬转谞讬, 讗诇讗 诇讜拽讞 诪讗讬 讗讬转 诇讬讛 讙讘讬 诪讜讻专, 讗讬 诪砖讜诐 讚讛讜讝诇讜 讜注诪讚讜 注诇 砖诇砖, 讻讬讜谉 讚拽讬诪讗 诇谉 讚拽谞讛 讜诪讞讝讬专 讗讜谞讗讛, 讻讬 讝诇 讘专砖讜转讬讛 讚诇讜拽讞 讝诇 讜讝讜讝讬 讛讜讗 讚诪住讬拽 讘讬讛 诪讜讻专 讘诇讜拽讞 诪砖注转 诪砖讬讻讛, 讜讗讬 讗讬讙谞讬讘 讗讜 讗讬转谞讬住 诇讗 诪讬讞讬讬讘 诪讜讻专 讘讗讞专讬讜转讬讛, 讜讻诇 砖讻谉 讛讬讻讗 讚讝诇.



讜讻讬 转讬诪讗 诇注讜诇诐 诪讗讬 讬讻讜诇 诇讞讝讜专 讘讜 讚拽讗诪专 专讘 讞住讚讗, 诇讘讟讜诇讬 诇诪拽讞 诇讙诪专讬, 讜讗讬 诪砖讜诐 讚讗诪专 专讘讗 砖转讜转 拽谞讛 讜诪讞讝讬专 讗讜谞讗讛 讜诇讗 讬讻讬诇 讞讚 诪讬谞讬讛讜 诇讘讟讜诇讬 诇诪拽讞, 讚讬诇诪讗 专讘 讞住讚讗 讻专' 讬讛讜讚讛 讛谞砖讬讗 住讘讬专讗 诇讬讛, 讚讗诪专 (讘"诪 谞讗,讗) 诪讬 砖讛讜讟诇 注诇讬讜 讬讚讜 注诇 讛注诇讬讜谞讛 专爪讛 讗讜诪专 诇讜 转谉 诇讬 讗转 诪拽讞讬 讗讜 转谉 诇讬 诪讛 砖讗讜谞讬转谞讬, 讗诇诪讗 讛讛讜讗 讚谞转讗讜谞讛 砖转讜转讗 讗讬 讘注讬 诇讘讟讜诇讬讛 诇诪拽讞 讛讚讬谉 注诪讜. 讗诐 讻谉, 讗诪讗讬 讗爪讟专讬讱 诇诪讬讚拽 诪诪转谞讬' 讚诇讗 诪爪讬 讞讘专讬讛 (诇讗讜谞讗讛) 讚讗讜谞讬讬讛 诇诪讛讚专 讘讬讛, 讗驻讬诇讜 专讘讬 讬讛讜讚讛 讛谞砖讬讗 诇讗 拽讗诪专 讗诇讗 讚诪讬 砖讛讜讟诇 注诇讬讜 讛讜讗 讚讬讻讜诇 诇讘讟诇 讗转 讛诪拽讞, 讗讘诇 讛讗讬讱 诇讗 诪爪讬 诇讘讟讜诇讬讛 诇诪拽讞. 讜注讜讚 讙诪专讗 讚拽讗 讚讞讬 诇讛 诇专讘 讞住讚讗 讛讬讻讬 诪爪讬 诇诪讬诪专 讚讬诇诪讗 讚专讘 讞住讚讗 转专讜讬讛讜 诪爪讜 讛讚专讬 讘讛讜 谞诪讬, 讚诪讬 砖讛讜讟诇 注诇讬讜 诪爪讬 诇诪讛讚专 讘讬讛, 讗诇讗 讛讗讬讱 讗诪讗讬 诪爪讬 诇诪讛讚专 讘讬讛.



诇注讜诇诐 讗讬诪讗 诇讱 诪讗讬 讬讻讜诇 诇讞讝讜专 讘讜, 诇讘讟讜诇讬 诇诪拽讞, 讜讛讻讗 诇注谞讬谉 拽讘讜诇讬 注诇讬讛 诪讬 砖驻专注 注住讬拽讬谞谉. 讻讙讜谉 讚讬讛讬讘 诇讬讛 诪注讜转 讜诇讗 诪砖讻讬讛 诇诪拽讞 诪讬谞讬讛, 讚讗讬 诪讻专 诇讜 砖讜讛 讞诪砖 讘砖砖 讜谞转谉 诇讜 诪注讜转 讜诇讗 诪砖讱 讛讬诪谞讜 驻讬专讜转 讜讛讜拽专讜 讜注诪讚讜 注诇 砖诪讜谞讛 谞转讗讜谞讛 讘砖注转 诪拽讞 诇讜拽讞, 诇讜拽讞 讬讻讜诇 诇讞讝讜专 讘讜 讜诇讗 诪讜讻专, 讚讗讬 诇讜拽讞 拽讗 讘注讬 诇诪讛讚专 诇讬讛 诇讗 诪讬讞讬讬讘 诇拽讘讜诇讬 注诇讬讛 诪讬 砖驻专注, 讚讻讬 讞讬讬讘讜讛 专讘谞谉 诇拽讘讜诇讬讛 注诇讬讛 诪讬 砖驻专注 讛讬讻讗 讚诇讗 谞转讗讜谞讛, 讗讘诇 讛讬讻讗 讚谞转讗讜谞讛 诇讗 讞讬讬讘讜讛 专讘谞谉 诇拽讘讜诇讬 注诇讬讛 诪讬 砖驻专注. 讚注讚 讻讗谉 诇讗 驻诇讬讙讬 专讘谞谉 注诇讬讛 讚专' 讬讛讜讚讛 讛谞砖讬讗 讗诇讗 讻砖诪砖讱 讗讘诇 讘砖诇讗 诪砖讱 诪讜讚讜. 讜讗讬 诪讜讻专 讘注讬 诇诪讛讚专 讘讬讛 诇讗 诪爪讬 讛讚专 讘讬讛 注讚 讚诪拽讘诇 注诇讬讛 诪讬 砖驻专注, 讚讗"诇 讗讬 诇讗讜 讚讗讜谞讬转谉 诇讗 诪爪讬转 讛讚专转 讘讱. 讜讻谉 讗诐 诪讻专 诇讜 砖讜讛 砖砖 讘讞诪砖 讜讛讜讝诇讜 讜注诪讚讜 注诇 砖诇砖, 诪讬 谞转讗讜谞讛 诪讜讻专, 诪讜讻专 讬讻讜诇 诇讞讝讜专 讘讜 讘诇讗 拽讘讜诇讬 注诇讬讛 诪讬 砖驻专注 讜诇讗 诇讜拽讞 注讚 讚诪拽讘诇 注诇讬讛 诪讬 砖驻专注. 讜转谞讗 转讜谞讗 讻讜'.



讜讚讞讬谞谉 讜诪诪讗讬 讜讚讬诇诪讗 讙讘讬 讛讗 讚专讘 讞住讚讗 转专讜讬讛讜 诪爪讜 讛讚专讬 讘讛讜, 讜诇讗 诪讞讬讬讘 讞讚 诪讬谞讬讛讜 诇拽讘讜诇讬 注诇讬讛 诪讬 砖驻专注, 讚讻诇 讛讬讻讗 讚讛讗讬 诪爪讬 讛讚专 讘讬讛*, 讚讻诇 讛讬讻讗 讚讛讜讬讗 讟注讜转讗 讘讚诪讬诐 讗讬讻讗 诇诪讬诪专 讚转专讜讬讛讜 讟注讜, 讜诇讗 诪爪讬 讗讬讚讱 诇诪讬诪专 诇讬讛 讗讬 诇讗讜 讚讗讜谞讬转谉 诇讗 诪爪讬转 讛讚专转 讘讱. 讛砖转讗 讚讗讜谞讬转谉 诪爪讬转 讛讚专转 讘讱. 讜诪转谞讬' 讚拽转谞讬 讚讛讛讜讗 讚谞转讗讜谞讛 讘诇讞讜讚 讛讜讗 讚诪爪讬 诇诪讛讚专 讘讬讛 讗讘诇 讗讬讚讱 诇讗, 诇讗讜 诪砖讜诐 讚讗诪专 诇讬讛 讗讬 诇讗讜 讚讗讜谞讬转谉 诇讗 诪爪讬转 讛讚专转 讘讱, 讗诇讗 诪砖讜诐 讚讙讘讬 讞讚 诪讬谞讬讛讜 讛讜讗 讚讗讬讻讗 诪拽讞 讟注讜转, 讙讘讬 讗讬讚讱 诇讬讻讗 诪拽讞 讟注讜转, 诪砖讜诐 讚专注 专注 讬讗诪专 讛拽讜谞讛. 讗诇诪讗 讚专讱 讛诇讜拽讞 诇讙谞讜转 讗转 讛诪拽讞 讗注"驻 砖讛讜讗 讬讜讚注 讘讜 砖讛讜讗 讬驻讛, 讜讗讬谉 爪专讬讱 诇讜诪专 砖讗讬谞讜 诪砖讘讞讜 讘讝诪谉 砖讛讜讗 诪讙讜谞讛. 讜讚专讱 讛诪讜讻专 诇讜诪专 讬驻讜转 讗注"驻 砖讛讜讗 讬讜讚注 砖讛谉 专注讜转. 讜讻讬 诪讻专 诇讜 讬驻讜转 讜谞诪爪讗讜 专注讜转 讜讚讗讬 诇讜拽讞 讛讜讗 讚讟注讛, 讚讗诇讜 诪讜讻专 讗讬驻砖专 讚讛讜讛 讬讚注 讚讛讜讜 专注讜转 讜拽专谞讛讜 讬驻讜转, 讜诇驻讬讻讱 诇讜拽讞 讬讻讜诇 诇讞讝讜专 讘讜 讜诇讗 诪讜讻专. 讜讙讘讬 诪讻专 诇讜 专注讜转 讜谞诪爪讗讜 讬驻讜转 诪讜讻专 讛讜讗 讚讟注讛 砖讗讬谉 讚专讻讜 诇讙谞讜转 讗转 诪拽讞讜 讘讞谞诐, 讚讗诇讜 诇讜拽讞 讗讬驻砖专 讚诇讗 讟注讛 讚讛讗 专注 专注 讬讗诪专 讛拽讜谞讛 讗注"驻 砖讛讜讗 讬讜讚注 讘讜 砖讛讜讗 讬驻讛. 讜拽讬"诇 讻专讘 讞住讚讗.



讜讗诐 转"诇 讚讛讗 讚专讘 讞住讚讗 讘砖诪砖讱 讗转 讛诪拽讞 拽讗 诪讬讬专讬, 讜诪讗讬 讬讻讜诇 诇讞讝讜专 讘讬讛, 诇讘讟讜诇讬讛 讛诪拽讞, 诪砖讻讞转 诇讛 讗诇讬讘讗 讚专讘讬 讬讛讜讚讛 讛谞砖讬讗 讚住讘讬专讗 诇讬讛 讚诪砖谞转讗讜谞讛 讬讻讜诇 诇讘讟讜诇讬讛 诇诪拽讞, 讗诇诪讗 诇讗 谞拽谞讛 诪拽讞 诇讙诪专讬. 讜谞讛讬 讚讻诇 讻诪讛 讚诇讗 讗讬拽专 讜讝诇 诇讗 诪爪讬 讛讗讬讱 诇诪讛讚专 讘讬讛, 诪讬讛讜 讛讬讻讗 讚诪讻专 诇讜 砖讜讛 讞诪砖 讘砖砖 讜讛讜拽专讜 讜注诪讚讜 注诇 砖诪讜谞讛 讗注"讙 讚诪注讬拽专讗 诇讜拽讞 讛讜讗 谞转讗讜谞讛, 讻讬讜谉 讚讗讬 讛讜讛 讘注讬 诇讜拽讞 诪注讬拽专讗 诇讘讟讜诇讬讛 诇诪拽讞 诪爪讬 诇讘讟讜诇讬讛, 讗讻转讬 讝讘讜谞讗 讘专砖讜转讗 讚诪讜讻专 拽讗讬, 讜讻讬 讛讜拽专 讜注诪讚 注诇 讞' 讘专砖讜转讬讛 讚诪讜讻专 讗讬拽专, 讜诪讜讻专 谞诪讬 诪爪讬 诇诪讛讚专 讘讬讛 讚转专讜讬讛讜 诪讬 砖讛讜讟诇 注诇讬讜 讬讚讜 注诇 讛注诇讬讜谞讛 砖讬讬讱 讘讛. 拽诪"诇 专讘 讞住讚讗 讚讗"诇 诇讜拽讞 诇诪讜讻专 讗讬 诇讗讜 讚讗讜谞讬转谉 诪注讬拽专讗 诇讗 讛讜讛 诪爪讬转 讛讚专转 讘讱, 讜讗注"讙 讚讛讜拽专讜 诇讘转专 讛讻讬, 讛砖转讗 讚讗讜谞讬转谉 诪爪讬转 讛讚专转 讘讱.



讜讙诪专讗 拽讗 讚讞讬, 讜讚讬诇诪讗 讚专讘 讞住讚讗 转专讜讬讛讜 诪爪讜 讛讚专讬 讘讛讜, 讚讻讬讜谉 讚诪注讬拽专讗 讛讜讛 诪爪讬 诇讜拽讞 诇诪讛讚专 讘讬讛 讗砖转讻讞 讚诇讗 拽谞讬讬讛 诇诪拽讞, 讜谞讛讬 讚讘讞讚 转专注讗 诇讜拽讞 讛讜讗 讚诪爪讬 诇诪讛讚专 讘讬讛 讜诇讗 诪讜讻专, 讚诪讬 砖讛讜讟诇 注诇讬讜 讬讚讜 注诇 讛注诇讬讜谞讛, 诪讬讛讜 讛讬讻讗 讚讛讚专 讗讬拽专 诪拽诪讬 讚诇讬拽讜诐 讛诪拽讞 讘讬讚讬讛 讚诇讜拽讞 拽讬讜诐 讙诪讜专, 诪讜讻专 谞诪讬 诪爪讬 诇诪讛讚专 讘讬讛, 讚讛砖转讗 诪讬讛转 砖讬讬讱 讘讬讛 讘诪讜讻专 诪讬 砖讛讜讟诇 注诇讬讜 讬讚讜 注诇 讛注诇讬讜谞讛. 讜讛"讛 讛讬讻讗 讚谞转讗讜谞讛 诪注讬拽专讗 诪讜讻专 讜讞讝专 讜讛讜讝诇 讛诪拽讞, 诇诪专 讻讚讗讬转 诇讬讛 讜诇诪专 讻讚讗讬转 诇讬讛.



讗砖转讻讞 讛砖转讗 讚讛讬讻讗 讚谞转谉 诇讜 诪注讜转 讜诇讗 诪砖讱 诪诪谞讜 讛驻讬专讜转 讗讬转讗 诇讚专讘 讞住讚讗 诇注谞讬谉 拽讘讜诇讬 注诇讬讛 诪讬 砖驻专注 讻讚讘专讬专谞讗 诇注讬诇 (讚"讛 诇注讜诇诐) 讗诇讬讘讬讛. 讜讗注"讙 讚讗讚讞讬讬讗 诇讛 住讬讬注转讬讛 诪诪转谞讬' 诇讗 诪讬讚讞讬讬讗 砖诪注转讬讛 讘讛讻讬, 讚讛讗 诇讬讻讗 诪讗谉 讚驻诇讬讙 注诇讬讛, 讜诇讗 讚讞讬谞谉 诪讬诪专讗 讘讚讬诇诪讗. 讗讘诇 讛讬讻讗 讚诪砖讱, 诇讗 砖谞讗 谞转谉 诇讜 诪注讜转 讜诇讗 砖谞讗 诇讗 谞转谉 诇讜 诪注讜转 诇讗 诪砖讻讞转 诇讬讛 诇讛讗讬 讚讬谞讗 讗诇讬讘讗 讚讛诇讻转讗 讗诇讗 讘讚讝讘讬谉 诇讬讛 砖讜讛 讻讱 讜讻讱 讘驻讬专讜砖 讜讗砖转讻讞 讚讛讜讬 砖讜讛 讟驻讬 诪谉 讛讻讬谉 讗讬 谞诪讬 讘讘爪讬专 诪谉 讛讻讬谉, 讚讗驻讬' 诇专讘讗 讚驻住拽 讛诇讻转讗 砖转讜转 拽谞讛 讜诪讞讝讬专 讗讜谞讗讛, 讚讗诇诪讗 诇讗 诪爪讬 讞讚 诪讬谞讬讛讜 诇诪讛讚专 讘讬讛, 讘讛讗 诪讜讚讬. 讚注"讻 诇讗 拽讗诪专 专讘讗 讛转诐 讗诇讗 讛讬讻讗 讚诇讬讻讗 诪拽讞 讟注讜转 讘转谞讗讛, 讗讘诇 讛讬讻讗 讚讗讬讻讗 诪拽讞 讟注讜转 讘转谞讗讛 讚讗转谞讬 讘讛讚讬讛 讚诪讝讘讬谉 诇讬讛 诪讗讬 讚砖讜讛 讻讱 讜讻讱 讜讗砖转讻讞 讚砖讜讛 驻讞讜转 诪讻讗谉 讗讜 讬转专 诪讻讗谉, 诪讜讚讛 专讘讗 讚诪拽讞 讟注讜转 讛讜讗, 诪讬讚讬 讚讛讜讛 讗讻讜诇讛讜 转谞讗讬 讚注诇诪讗.



讜讛谞讬 诪讬诇讬 讘砖转讜转, 讜讗"爪 诇讜诪专 讘讬转专 诪砖转讜转, 讗讘诇 讘驻讞讜转 诪砖转讜转 讗注"讙 讚讗"诇 砖讜讛 砖诪讜谞讛 讜讗砖转讻讞 讚诇讗 砖讜讛 讗诇讗 砖讘注 诇讗讜 诪拽讞 讟注讜转 讛讜讬 讜诇讗 讗讜谞讗讛 讛讜讬, 诪讗讬 讟注诪讗, 讻讬讜谉 讚拽讬"诇 讚驻讞讜转 诪砖转讜转 诪讞讬诇讛 讛讜讬讗 砖讜讛 讘砖讜讛 讛讜讗. 转讚注 讚讛讗 转谞谉 讘驻' 讗专讘注 讗讘讜转 (讘"拽 讬讚,讘) 砖讜诐 讻住祝 讜砖讜讛 讻住祝, 讜讗诪专讬谞谉 注诇讛 诪讗讬 砖讜讛 讻住祝 讜驻专讬砖谞讗 讚讘专 讛砖讜讛 讻诇 讻住祝 讜诪讗讬 谞讬讛讜 拽专拽注讜转 讚讗讬谉 诇讛诐 讗讜谞讗讛, 讗诇诪讗 讻讬讜谉 讚讗讬谉 诇讛诐 讗讜谞讗讛 讗注"讙 讚讙讘讬 讗讬谞砖讬 砖讜讛 讟驻讬 诪谉 讛讻讬谉 砖讜讛 讻诇 讻住祝 拽专讬谞讗 讘讬讛. 讛讻讗 谞诪讬 讻讬讜谉 讚驻讞讜转 诪砖转讜转 讛讜讬讗 诪讞讬诇讛, 砖讜讛 讘砖讜讛 拽专讬谞讗 讘讬讛 讜诇讗 诪拽讞 讟注讜转 讛讜讗.



讜讗驻讬诇讜 讘砖转讜转 谞诪讬, 讛谞讬 诪讬诇讬 讛讬讻讗 讚讗转谞讬 讘讛讚讬讛 讛讻讬谉 讘驻讬专讜砖, 讗讘诇 讘住转诪讗 诇讗 砖谞讗 诪讻专 诇讜 砖讜讛 讞诪砖 讘砖砖 讜诇讗 砖谞讗 砖讜讛 砖砖 讘讞诪砖, 讻讬讜谉 讚诇讬讻讗 诪拽讞 讟注讜转 讗诇讗 讗讜谞讗讛 讘诇讞讜讚 讛讜讗 讚讗讬讻讗, 讛讗 拽讬"诇 拽谞讛 讜诪讞讝讬专 讗讜谞讗讛. 讚诇"砖 讛讜拽专讜 讗讜 讛讜讝诇讜 讜诇"砖 转专注讗 讻讚诪注讬拽专讗, 诇讗 诪砖讻讞转 诇讛 讚诪爪讬 讞讚 诪讬谞讬讛讜 诇诪讬讛讚专 讘讬讛 诪住转诪讗 讘砖诪砖讱 讗诇讗 诇专讘讬 讬讛讜讚讛 讛谞砖讬讗, 讜诇讬转 讛诇讻转讗 讻讜转讬讛.



讗诇讗 诪讬讛讜 讛"诪 讘砖转讜转, 讗讘诇 讘讬转专 诪砖转讜转 讗驻讬' 讘住转诪讗 谞诪讬 讗讬转讗 诇讚专讘 讞住讚讗, 讚讛讛讜讗 讚谞转讗讜谞讛 诪注讬拽专讗 讘诇讞讜讚 讛讜讗 讚讬讻讬诇 诇诪讛讚专 讘讬讛, 讚讗诇讜 讛讗讬讱 讗讞专讬谞讗 诇讗 诪爪讬 诇诪讛讚专 讘讬讛, 讚讗"诇 讗讬 诇讗讜 讚讗讜谞讬转谉 诇讗 诪爪讬转 讛讚专转 讘讱, 讛砖转讗 讚讗讜谞讬转谉 诪爪讬转 讛讚专转 讘讱. 讚讛砖转讗 讛讬讻讗 讚讗讬讻讗 诪拽讞 讟注讜转 讘转谞讗讬 讚砖讬讬讱 转谞讗讛 讘转专讜讬讛讜 诇讗 诪爪讬 诇诪讛讚专 讗诇讗 讛讛讜讗 讚谞转讗讜谞讛 讘诇讞讜讚, 讛讬讻讗 讚诇讗 讗转讬 诪拽讞 讟注讜转 讗诇讗 诪讞诪转 讗讜谞讗讛 讙专讬讚转讗 诇讗 讻诇 砖讻谉.



讜讗讬 拽砖讬讗 诇讱 讛讛讬讗 讚讙专住讬谞谉 讘驻专拽 讛讝讛讘 (讘"诪 谞,讘) 讗讬讘注讬讗 诇讛讜 讘讬讟讜诇 诪拽讞 诇专讘谞谉 诇注讜诇诐 讞讜讝专 讗讜 讚讬诇诪讗 讘讻讚讬 砖讬专讗讛 诇转讙专 讗讜 诇拽专讜讘讜 诪讗讬 讗讬讻讗 讘讬谉 砖转讜转 诇讬转专 诪砖转讜转, 讗讬讻讗 讚讗诇讜 砖转讜转 诪讬 砖谞转讗讜谞讛 讞讜讝专 讬转专 诪砖转讜转 砖谞讬讛谉 讞讜讝专讬谉, 讜讗住讬拽谞讗 讗诪专 专讘讗 讛诇讻转讗 驻讞讜转 诪砖转讜转 拽谞讛 诪拽讞 讬转专 诪砖转讜转 讘讟诇 诪拽讞, 讚砖诪注转 诪讬谞讛 讚讬转专 诪砖转讜转 砖谞讬讛谉 讞讜讝专讬谉.



砖转讬 转砖讜讘讜转 讘讚讘专, 讞讚讗 讚讻讬 讗诪专讬' 讬转专 诪砖转讜转 砖谞讬讛谉 讞讜讝专讬谉, 诇诪讗讬 讚住诇拽讗 讚注转讬谉 诪注讬拽专讗 讚砖转讜转 谞诪讬 专爪讛 拽谞讛 讜讗"诇 转谉 诇讬 诪讛 砖讗讜谞讬转谞讬 专爪讛 诪讘讟诇 讗转 讛诪拽讞, 讻讬 讟注诪讬讛 讚专讘讬 讬讛讜讚讛 讛谞砖讬讗, 讜讗诪讟讜诇 讛讻讬 拽讗 诪讘注讬讗 诇谉 讗诐 讻谉 诪讗讬 讗讬讻讗 讘讬谉 砖转讜转 诇讬转专 注诇 砖转讜转, 讛讗 讗讬讚讬 讜讗讬讚讬 诪讬 砖讛讜讟诇 注诇讬讜 讬讻讜诇 诇讘讟诇 讗转 讛诪拽讞, 讜讝讛 讜讝讛 讘讻讚讬 砖讬专讗讛 诇转讙专 讗讜 诇拽专讜讘讜. 讜讻"转 讗讬讻讗 讚讗诇讜 砖转讜转 专爪讛 拽谞讛 讜谞讜讟诇 讗讜谞讗讛 专爪讛 讞讜讝专 讜讗诇讜 讬转专 诪砖转讜转 讞讜讝专 讜转讜 诇讗 诪讬讚讬, 讗讬谞讜 诪砖讜诐 讚谞转讗讜谞讛 讬转专 诪砖转讜转 诪讙专注 讙专注. 讜讻"转 砖讗谞讬 讬转专 诪砖转讜转 讚诇讬转讬谞讛讜 诇讝讘讬谞讬 诪注讬拽专讬讛讜 讜诇讬讻讗 诇诪讬诪专 拽谞讛 讜诪讞讝讬专 讗讜谞讗讛, 讗诐 讻谉 转专讜讬讛讜 谞诪讬 诇讛讚专讜 讘讛讜, 讜讗诪讟讜诇 讛讻讬 讗爪讟专讬讻讬谞谉 诇诪讬诪专 讚砖转讜转 诪讬 谞转讗讜谞讛 讞讜讝专 讬转专 诪砖转讜转 砖谞讬讛谉 讞讜讝专讬谉. 诪讬讛讜 讛砖转讗 讚驻住拽 专讘讗 讛诇讻转讗 讚砖转讜转 拽谞讛 讜诪讞讝讬专 讗讜谞讗讛 讜诇讗 诪爪讬 讞讚 诪讬谞讬讛讜 诇诪讬讛讚专 讘讬讛 诇讬讻讗 诇讗拽砖讜讬讬 诪讗讬 讗讬讻讗 讘讬谉 砖转讜转 诇讬转专 诪砖转讜转, 讚讛讗 讜讚讗讬 讗讬讻讗 讟讜讘讗, 讚讗诇讜 砖转讜转 讙讜驻讬讛 诇讗 诪爪讬 讞讚 诪讬谞讬讛讜 诇诪讛讚专 讘讬讛 讜讗诇讜 讬转专 注诇 砖转讜转 诪讬 谞转讗讜谞讛 讞讜讝专.



讜注讜讚 讚讻讚 诪注讬谞转 讘讛 砖驻讬专 诪住转讘专讗 讚讛讗 讚讗诪专讬谞谉 诪注讬拽专讗 讬转专 注诇 砖转讜转 砖谞讬讛谉 讞讜讝专讬谉, 诇讗讜 诇诪讬诪专讗 讚讻诇 讞讚 诪讬谞讬讛讜 诪爪讬 诇讘讟讜诇讬 诇诪拽讞 讘注诇 讻专讞讬讛 讚讞讘专讬讛, 讗诇讗 讚讗注"讙 讚讙讘讬 砖转讜转 拽住"讚 讚诪讬 砖讛讜讟诇 注诇讬讜 讬讚讜 注诇 讛注诇讬讜谞讛 专爪讛 拽谞讛 讜谞讜讟诇 讗讜谞讗讛 专爪讛 讞讜讝专 讘讜, 讛讻讗 讙讘讬 讬转专 诪砖转讜转 讛讗 拽诪"诇 讚诪讬 砖讛讜讟诇 注诇讬讜 谞讛讬 讚讬讻讜诇 诇讞讝讜专 讘讜 讜诇讘讟诇 讗转 讛诪拽讞 诇讙诪专讬, 诪讬讛讜 讗讬 讘注讬 诇拽讬讜诪讬讛 诇诪拽讞 讜诇诪讬诪专 诇讬讛 诇讞讘专讬讛 转谉 诇讬 诪讛 砖讗讜谞讬转谞讬 诪爪讬 讞讘专讬讛 诇诪讬诪专 诇讬讛 讗讬 谞讬讞讗 诇讱 诇拽讬讜诪讬讛 诇诪拽讞 讘讛谞讬 讚诪讬 诇讞讬讬 讜讗讬 诇讗 讘讟诇讬讛 诇诪拽讞 诇讙诪专讬. 讜讛讬讬谞讜 讚讗诪专讬' 砖转讜转 诇讟注诪讬讛 讚专' 讬讛讜讚讛 讛谞砖讬讗 诪讬 谞转讗讜谞讛 讞讜讝专, 讜讗诐 专爪讛 诇拽讬讬诐 讗转 讛诪拽讞 讜诇讜诪专 诇讜 转谉 诇讬 诪讛 砖讗讜谞讬转谞讬 讗讬谉 讞讘讬专讜 讬讻讜诇 诇讞讝讜专 讘讜 讜诇讘讟诇 讗转 讛诪拽讞, 讜讗诇讜 讬转专 注诇 砖转讜转 砖谞讬讛诐 讞讜讝专讬谉, 砖讻砖诐 砖讛诪转讗讜谞讛 讬讻讜诇 诇讜诪专 讗讜 转谉 诇讬 诪讛 砖讗讜谞讬转谞讬 讗讜 讬讘讟诇 讛诪拽讞, 讻讱 讛诪讗讜谞讛 讬讻讜诇 诇讜诪专 讗讜 讝讻讛 讘诪拽讞讱 讘讚诪讬诐 砖驻住拽转 诪转讞诇讛 讗讜 讬讘讟诇 讛诪拽讞. 讜讘讛讗 讗驻讬' 专讘 讞住讚讗 诪讜讚讛, 讚注"讻 诇讗 拽讗诪专 专讘 讞住讚讗 讗诇讗 讛讬讻讗 讚谞讬讞讗 诇讬讛 诇诪转讗讜谞讛 诇拽讬讜诪讬讛 诇诪拽讞 讘讚诪讬 拽诪讗讬 讜诇诪诪讞诇 注诇 讛讛讬讗 讗讜谞讗讛, 讚诇讗 诪爪讬 讛讗讬讱 诇讘讟讜诇讬讛 诇诪拽讞 讚讗"诇 讗讬 诇讗讜 讚讗讜谞讬转谉 诇讗 诪爪讬转 讛讚专转 讘讱, 讗讘诇 讛讬讻讗 讚诇讗 谞讬讞讗 诇讬讛 诇诪转讗讜谞讛 诇诪诪讞诇 讗讗讜谞讬转讬讛 诪讜讚讬 专讘 讞住讚讗 讚诪爪讬 讛讗讬讱 诇诪讬诪专 诇讬讛 讗讬 谞讬讞讗 诇讱 诇拽讬讜诪讬讛 诇诪拽讞 讘讚诪讬 拽诪讗讬 诇讞讬讬 讚讗讬 诇讗 讘讟诇讬讛 诇诪拽讞 讜砖拽讜诇 讗转 讚讬讚讱 讜讗砖拽讜诇 讗谞讗 讚讬讚讬. 讜讛"讛 讗诇讬讘讗 讚讛讬诇讻转讗 讛讬讻讗 讚讗转谞讬 讘讛讚讬讛 讚砖讜讛 讻讱 讜讻讱, 讗讬 谞诪讬 讘住转诪讗 讘讬转专 诪砖转讜转 诇讚讘专讬 讛讻诇, (讜讻砖诐) [讚讻砖诐] 砖讛诪转讗讜谞讛 讬讻讜诇 诇讜诪专 诇讜 讗讜 转谉 诇讬 诪讛 砖讗讜谞讬转谞讬 讗讜 讬讘讟诇 讛诪拽讞 讻讱 讞讘讬专讜 讬讻讜诇 诇讜诪专 诇讜 讗讜 讝讻讛 讘诪拽讞讱 讘讚诪讬诐 砖驻住拽转 讗讜 讬讘讟诇 讛诪拽讞.



讛讬诇讻讱 诇"砖 讛讬讻讗 讚谞转谉 诇讜 诪注讜转 讜诇讗 诪砖讱 讛讬诪谞讜 驻讬专讜转, 讚讘讬谉 谞转讗讜谞讛 讘砖转讜转 讘讬谉 讬转专 诪砖转讜转 讗讬转讗 诇讚专讘 讞住讚讗 诇注谞讬谉 拽讘讜诇讬 注诇讬讛 诪讬 砖驻专注 讻讚驻专讬砖谞讗, 讜诇讗 砖谞讗 讘砖诪砖讱 讛讬讻讗 讚讗转谞讬 讘讛讚讬讛 讚砖讜讛 讻讱 讜讻讱 讜讗砖转讻讞 讟注讜转讗 讘砖转讜转 讗讜 讘讬转专 诪砖转讜转, 讗讬 谞诪讬 讬转专 诪砖转讜转 讜讗驻讬诇讜 讘住转诪讗, 讘讻讜诇讛讜 讬讚 讛诪转讗讜谞讛 注诇 讛注诇讬讜谞讛, 专爪讛 注讜诪讚 讘诪拽讞讜 讘讚诪讬诐 砖驻住拽, 专爪讛 诪讘讟诇 讗转 讛诪拽讞 诇讙诪专讬. 讗讘诇 讗诐 专爪讛 诇拽讬诐 讗转 讛诪拽讞 注诇 诪谞转 诇转讘讜注 讗转 讛讗讜谞讗讛, 讛专讬 讞讘讬专讜 讬讻讜诇 诇讜诪专 诇讜 讗讜 讝讻讛 讘诪拽讞讱 讘讚诪讬诐 砖驻住拽转 讗讜 讬讘讟诇 讛诪拽讞 诪注讬拽专讜, 讻讚讘专讬专谞讗 诇注讬诇 诪讛讛讬讗 讚讗诪专讬谞谉 讬转专 注诇 砖转讜转 砖谞讬讛诐 讞讜讝专讬谉 讜诪砖诪注转讬讛 讚专讘 讞住讚讗 讚诇讗 诪转专爪谉 转专讜讬讛讬 讗诇讗 讘讛讻讬:



爪讙. 讜讛讗 讚转谞谉 砖讞诪转讬转 讜谞诪爪讗转 诇讘谞讛 讗诪专 专讘 驻驻讗 砖"诪 讛讗讬 砖诪砖讗 住讜诪拽转讬 讛讬讗. 讻诇讜诪专 诪讚拽专讬 诇讛 转谞讗 诇住讜诪拽转讬 砖讞诪转讬转 讻讚讻转讬讘 (讘专讗砖讬转 诇,诇讛) 讜讻诇 讞讜诐 讘讻砖讘讬诐 讜诪转专讙诪讬' 讻诇 讚砖讞讜诐, 讜诇讗 谞拽专讗 讛讗讚讜诐 讞讜诐 讗诇讗 诇驻讬 砖讚讜诪讛 诇讞诪讛, 砖"诪 讛讗讬 砖讬诪砖讗 住讜诪拽转讬 讛讬讗. 转讚注 讚拽讗 住诪拽讗 讘爪驻专讗 讜驻谞讬讗 讜讛讗讬 讚诇讗 讞讝讬谞谉 诇讬讛 讻讜诇讬讛 讬讜诪讗 谞讛讜专讬谉 讛讜讗 讚诇讗 (谞讛专讬) [讘专讬].





砖讬讟讛 诪拽讜讘爪转

讜转谞讗 转讜谞讗 讬驻讜转 讜谞诪爪讗讜 专注讜转 讻讜'. 讗祝 注诇 驻讬 砖讛讜拽专讜 讜讬砖 砖诐 讘讬讟讜诇 诪拽讞 讚讗讬 诇讗讜 讛讻讬 诪讗讬 拽讗 诪砖诪注 诇谉 讻讜' 讻讻转讜讘 讘讞讚讜砖讬 讛专诪讘"谉 讝"诇. 讜注讜讚 讗爪讟专讬讱 诇讗砖诪讜注讬谞谉 砖讗祝 注诇 驻讬 砖讗讬谉 砖诐 讗讜谞讗转 砖转讜转 讜讗驻讬诇讜 讗讬谉 砖诐 讗讜谞讗讛 讻诇诇 讻讬讜谉 砖讛讟注讛讜 讬讻讜诇 诇讞讝讜专 讘讜 讜讻讛讛讬讗 讚讗诪专 专讘讗 讻诇 砖讘诪讚讛 讜砖讘诪谞讬谉 讜砖讘诪砖拽诇 讗驻讬诇讜 驻讞讜转 诪讻讚讬 讗讜谞讗讛 讞讜讝专. 讜注讜讚 讚诪转谞讬转讬谉 讗专讘注 诪讚讜转 拽讗 诪谞讬 讜讗讝讬诇 讜诪砖讜诐 讚讘注讬 诇诪转谞讬 住讬驻讗 讞讜诪抓 讜谞诪爪讗 讬讬谉 砖谞讬讛诐 讬讻讜诇讬谉 诇讞讝讜专 讘讛谉 讜讗驻讬诇讜 诇专讘谞谉. 讜讛讻讬 驻讬专讜砖讜 讜转谞讗 转讜谞讗 讬驻讜转 讜谞诪爪讗讜 专注讜转 诇讜拽讞 讬讻讜诇 诇讞讝讜专 讘讜 讜讛讗 诪拽讞 讟注讜转 讛讜讗 讜讛讜讛 诇谉 诇诪讬诪专 砖谞讬讛诐 讞讜讝专讬谉 砖讛专讬 讛讟注讛讜 讜讗驻讬诇讜 驻讞讜转 诪讻讚讬 讗讜谞讗讛 讞讜讝专 讜讻讬讜谉 讚讘讟诇 诪拽讞 诇讙讘讬 诇讜拽讞 讘讟诇 谞诪讬 诇讙讘讬 诪讜讻专 讜讛讬讬谞讜 讟注诪讗 讚诇讗 讗诪专讬谞谉 讛讻讬 诪砖讜诐 讚讗诪专 诇讬讛 诇讜拽讞 讗讬 诇讗讜 讚讗讜谞讬转谉 讻讜' 讜诪诪讬诇讗 砖诪注 诪讬谞讛 诇讛讗 讚专讘 讞住讚讗 讚诪讬 砖谞转讗谞讛 讬讻讜诇 诇讞讝讜专 讘讜 讜诇讗 讛诪讗谞讛 讗祝 注诇 驻讬 砖讛讜拽专讜 讜讬砖 砖诐 讘讬讟讜诇 诪拽讞 讗爪诇讜 诪砖讜诐 讚讗诪专 诇讬讛 讗讬 诇讗讜 讚讗讜谞讬转谉 讻讜'. 注诇讬讜转.  


诪诪讗讬 讚诇诪讗 讚专讘 讞住讚讗 转专讜讜讬讬讛讜 诪爪讜 讛讚专讬 讘讛讜 讜诪转谞讬转讬谉 讛讬讬谞讜 讟注诪讗 诪砖讜诐 讚专注 专注 讬讗诪专 讛拽讜谞讛 讜诇讗 讙专住讬谞谉 拽讗 诪砖诪注 诇谉 讜讛讻讬 驻讬专讜砖讜 诪转谞讬转讬谉 讙讘讬 讬驻讜转 讜谞诪爪讗讜 专注讜转 诇驻讬讻讱 讗讬谉 讛诪讜讻专 讬讻讜诇 诇讞讝讜专 讜讗驻讬诇讜 讗诐 讛讜拽专讜 讘讻讚讬 讘讬讟讜诇 讛诪拽讞 诪砖讜诐 讚诪爪讬 讗诪专 诇讬讛 诇讜拽讞 讻讜'. 讻讻转讜讘 讘转讜住驻讜转. 讜讬砖 诪驻专砖讬诐 讚诇诪讗 讚专讘 讞住讚讗 转专讜讜讬讬讛讜 诪爪讜 讛讚专讬 讘讛讜 讜讛转诐 诇讻讱 讛诪讗谞讛 讞讜讝专 讘诇讘讚 诪砖讜诐 讚诇讗 谞转讻讜讜谉 诇讛讜谞讜转 讚讟讜讘 讟讜讘 讬讗诪专 讛诪讜讻专 讜诪转讞诇讛 讛讬讛 讬讜讚注 砖讛谉 专注讜转 讗讘诇 讘讗讜谞讗讛 讚注诇诪讗 讗诪专讬谞谉 讚住转诪讗 诇讗 讛讬讛 讬讜讚注 讛诪讗谞讛 砖讬砖 砖诐 讗讜谞讗讛 讛讬诇讻讱 讙诐 讛诪讗谞讛 讞讜讝专 讜诇讗 讗诪专讬谞谉 讗讬 诇讗讜 讚讗讜谞讬转谉. 讜专讘讬谞讜 讞谞谞讗诇 讝"诇 讙专讬住 拽诪砖诪注 诇谉 讜讗驻讬诇讜 讛讻讬 讜诪转谞讬转讬谉 讛讬讬谞讜 讟注诪讗 讻诇讜诪专 诇讗讜 砖讛讜拽专讜 讜讛讜讝诇讜 讗讞专 讻讱 诪讬讬专讬 砖讗诐 讛讜拽专讜 讗讜 讛讜讝诇讜 讗讞专 讻讱 诪爪讜 讛讚专讬 讘讛讜. 讜讻讬 转讬诪讗 讗诐 讻谉 诪讗讬 拽诪砖诪注 诇谉 诪讛讜 讚转讬诪讗 专注 专注 讬讗诪专 讛拽讜谞讛 讛诇讻讱 讗讬谉 讻讗谉 讗讜谞讗讛 讻诇诇 讜诇讗 诪爪讬 讛讚专 讘讬讛 诇讗 诇讜拽讞 讜诇讗 诪讜讻专 拽诪砖诪注 诇谉.


注诇讛 讘讬讚讬谞讜 诪讻专 诇讜 讞讟讬诐 讬驻讜转 讜谞诪爪讗讜 专注讜转 诇讜拽讞 讬讻讜诇 诇讞讝讜专 讘讜 讜诇讗 诪讜讻专 讜讗驻讬诇讜 讗诐 讛讜拽专讜 注讚 讻讚讬 讘讬讟讜诇 诪拽讞 讚讗诪专 诇讬讛 讗讬 诇讗讜 讚讗讜谞讬转谉 讻讜'. 讬转专 诪砖转讜转 砖谞讬讛诐 讞讜讝专讬谉 讜讘诇讘讚 讘讝诪谉 砖讛诪转讗谞讛 讬讻讜诇 诇讞讝讜专 讘讜 讗祝 讗诐 谞转专爪讛 讛诪转讗谞讛 讘诪拽讞. 讗讘诇 谞转讗谞讛 诇讜拽讞 讜砖转拽 讘讻讚讬 砖讬专讗讛 诇转讙专 讗讜 诇拽专讜讘讜 讻讬讜谉 砖讗讬谉 讛诪转讗谞讛 讬讻讜诇 诇讞讝讜专 讘讜 讗讬谉 讛诪讗谞讛 讬讻讜诇 诇讞讝讜专 讘讜 诇驻讬 砖讗讬谉 讛诪转讗谞讛 注讜诪讚 诇讞讝讜专 诇驻讬讻讱 讗讜诪专 诇讜 讗讬 诇讗讜 讚讗讜谞讬转谉 讻讜' 讜讗诐 讛讜讝诇讜 讜讻谉 讗诐 讛讜拽专讜 讻讬讜谉 讚诪注转讛 讗讬谉 砖诐 讗讜谞讗讛 讬转专 诪砖转讜转 讗讬谉 讛诪讗谞讛 讬讻讜诇 诇讞讝讜专 讘讜 诇驻讬 砖讗讬谉 讛诪转讗谞讛 注讜诪讚 诇讞讝讜专 讘讜 讜诪讻诇 诪拽讜诐 讬讻讜诇 讛诪转讗谞讛 诇讞讝讜专 讘讜 讗祝 注诇 讙讘 讚注讻砖讬讜 讗讬谉 讘讜 讗讜谞讗讛 讚转讬讛讜讬 诪讛 砖讛讜拽专讜 讻讞讝专转 讗讜谞讗讛 讛专讬 讗讬谉 讛诪讗谞讛 讬讻讜诇 诇讜诪专 讘讗讜谞讗转 讬转专 诪砖转讜转 讗讞讝讬专 诇讱 讜讻讟注诐 砖讗诪专讜 讘讬专讜砖诇诪讬 诇讬转 讛讜讗 讬拽专讬 讚诇讬讛讜讬 讗诪专讬谉 讻诇谉 讗讬谞讛讱. 讬驻讜转 讜谞诪爪讗讜 讬驻讜转 专注讜转 讜谞诪爪讗讜 专注讜转 讗讬谉 讗讞讚 诪讛诐 讬讻讜诇 诇讞讝讜专 讘讜 讜讗讬谞讜 讬讻讜诇 诇讜诪专 讛讬讬转讬 讞讜砖讘 砖讛谉 讬驻讜转 砖讘讬驻讜转 讗诇讗 讻讬讜谉 砖拽专讜讗讬谉 讛谉 讬驻讜转 讗祝 注诇 驻讬 砖谞诪爪讗讬谉 讘注讬专 讞讟讬谉 讬讜转专 讬驻讜转 诪讛谉 讗讬谉 讗讞讚 诪讛诐 讬讻讜诇 诇讞讝讜专 讘讜. 讜讬砖 诪讬 砖驻讬专砖 讬驻讜转 讜谞诪爪讗讜 专注讜转 诇讜拽讞 讬讻讜诇 诇讞讝讜专 讗诐 专爪讛 讬讻讜诇 诇讜诪专 转谉 诇讬 诪讛 砖讛讜谞讬转谞讬 讜诇驻讬 讚讘专讬讛诐 讗讬谉 讛诇讻讛 讻诪砖谞转谞讜 讚讛讗 拽讬讬诪讗 诇谉 砖转讜转 拽谞讛 讜诪讞讝讬专 讗讜谞讗讛. 讜诪住转讘专讗 讚诪转谞讬转讬谉 讚讘专讬 讛讻诇 讛讬讗. 注诇讬讜转 讛专"讬 讝"诇.


讗诪专 专讘 驻驻讗 砖诪注 诪讬谞讛 讛讗讬 砖诪砖讗 住讜诪拽转讬 讛讬讗. 讜谞驻拽讗 诪讬谞讛 诇谞讜讚专 诪谉 讛讗讚讜诐 讻诪讜 砖讻转讜讘 讘转讜住驻讜转 讜讗讬谉 爪专讬讱 诇讜诪专 讗讜专讜 砖诇 讛讗讜专 讚讜讚讗讬 讗讚讜诐 讛讜讗. 注讚 讻讗谉 诪砖讟讛 诇讗 谞讜讚注 砖诐 诪讞讘专讛.
注诇 诪讛 砖讻转讘讜 讘转讜住驻讜转 讜讗讜转讜 谞讛专 讬讜爪讗 诪注讚谉 讗诐 讻谉 诪住转诪讗 注讜诪讚 讘诪讝专讞 讻转讜讘 讘讙诇讬讜谉 转讜住驻讜转 讜驻专转 讛讬讛 讛讜诇讱 诪讘讘诇 诇讗专抓 讬砖专讗诇 讚讛讬讬谞讜 诪诪讝专讞 诇诪注专讘 讜讚讗诪专讬谞谉 讘讘讻讜专讜转 讛谞讬 诪讜专讚讬讗 讚讘讘诇 诪讛讚专讬 诪讬讗 诇注讬谉 注讬讟诐 砖讛讜讗 讘讬专讜砖诇讬诐 砖诪注讬谉 注讬讟诐 讛讬讜 讘讗讬谉 诪讬诐 诇讬诐 砖注砖讛 砖诇诪讛 讜讛讗 讚讗诪专 诪讟专讗 讘诪注专讘讗 住讛讚讗 专讘讛 驻专转 讗诇讗 砖讛驻专转 讛讜诇讱 诪讗专抓 讬砖专讗诇 诇讘讘诇 讗诇讗 讻谉 讛讜讗 讚专讱 讻砖讛谞讛专 诪转专讘讛 注诇 讬讚讬 讙砖诪讬诐 讞讜讝专 诇讗讞专讬讜. 注讚 讻讗谉.





诪讛专砖"讗 - 讞讬讚讜砖讬 讛诇讻讜转

讘讚"讛 讜转谞讗 转讜谞讗 讬驻讜转 讻讜' 砖讜讛 讘砖讜讛 讗讬讬专讬 讻讜' 讜诇讗 诪讜讻专 驻砖讬讟讗 讻讜' 注讻"诇 讗讘诇 讗讬 诇讗 讗讬讬专讬 砖讜讛 讘砖讜讛 诇讗 讛讜讛 拽砖讬讗 驻砖讬讟讗 讚砖驻讬专 讗砖诪讜注讬谞谉 讜诇讗 诪讜讻专 讚住讚"讗 讚讬讻讜诇 讗祝 诇讛讞讝讬专 讻讬讜谉 讚谞转讗谞讛 讛诇讜拽讞 讻诪讜 讘讘讬讟讜诇 诪拽讞 讚讞讜讝专 讗祝 讛诪讗谞讛 讜拽"诇:


讘讚"讛 讜讛讜讝诇讜 讻讜' 讗诇讗 讗讬讬讚讬 讚谞拽讟 诇注讬诇 砖讛讜拽专讜 砖谞讬诐 谞拽讟 讻讜' 注讻"诇 讚诇注讬诇 讗诐 诇讗 讛讜拽专 专拽 讗' 讜注诪讚 注诇 讝' 诇讗 讛讜讬 讘讬讟讜诇 诪拽讞 讗诇讗 讚拽谞讛 讜诪讞讝讬专 讗讜谞讗讛 讜诪砖"讛 谞拽讟 专讘讜转讗 讟驻讬 讘注诪讚 注诇 讝' 讚讛讜讬 讘讬讟讜诇 诪拽讞 讻诪"砖 专砖讘"诐 讜拽"诇:





讞讻诪转 砖诇诪讛

讙诪' 讜诪转谞讬转讗 讛讗 讗转讗 诇讗砖诪讜注讬谞谉 讚诇讜拽讞 讬讻讜诇 诇讞讝讜专 讘讜 讚住讚"讗 诪砖讜诐 讻讜' 谞"讘 讝讛讜 诇驻讬专讜砖 讛转讜住驻讜转 讜讚讜"拽 讗讘诇 诇驻专砖"讬 讙专住讬谞谉 讜诪转谞讬转讬谉 讛讬讬谞讜 讟注诪讗 诪砖讜诐 讚讻转讬讘 讻讜':


专"砖 讘讚"讛 砖讜讛 讜' 讻讜' 诪注讜转 讛住"讚:


讘讚"讛 讜诪转谞讬转讬谉 讻讜' 诪讜讚讛 诇讱 讜讻谉 驻讬专砖讛 专讘讬谞讜 讝拽讬谞讬 诪"讻 讻爪"诇 讜谞"讘 讛讞讬诇讜拽 讘讬谉 专砖"讬 讜讘讬谉 谞讬谞讜 专砖讘"诐 讘讗专转讬 讬驻讛 讘住驻专讬 住讬诪谉 诇"讛:


转讜住' 讘讚"讛 讗讬 诪诪转谞讬转讬谉 讻讜' 讜讻谉 驻讬专讜砖 讛专砖讘"诐 讘砖诐 专砖"讬 讻讜' 谞"讘 讗祝 砖讛拽讜谞讟专住 诇讗 驻讬专砖 讻谉 讘谞讜住讞转 驻讬专讜砖讜 讚讘诪拽讜诐 砖讻讜转讘讬谉 讛转讜住驻讜转 讟讜讘 讟讜讘 讬讗诪专 讛诪讜讻专 驻讬专砖 讛拽讜谞讟专住 专注 专注 讬讗诪专 讛拽讜谞讛 讻诇讜诪专 讗祝 讗谞讬 讘讞讝拽转 专注讜转 诇拽讞转讬' 砖讛专讬 讗谞讬 讗诪专转讬 专注讜转 讚诇注讜诇讛 专注 讬讗诪专 讛拽讜谞讛 讜诪"诪 讘住讙谞讜谉 讗讞讚 驻讬专砖讜 诇讗驻讜拽讬 驻讬专讜砖 讛砖谞讬 砖驻讬专砖 专"讬:





专砖"砖

专"砖 讚"讛 诪讚拽转谞讬 诇讘谞讛. 砖谞讬 诪专讗讜转 讬砖 讘讞讟讬谉 讜诇讗 讬讜转专. 讜讗祝 砖注讬谞讬谞讜 专讜讗讜转 砖讬砖 讙"讻 砖讞讜专讜转. 讛砖讞专讜转 讗讬谞谞讛 砖讬谞讜讬 讘讙讜驻谉 (砖讛专讬 注讜讘专转 注"讬 专讞讬爪讛) 讗诇讗 砖讘讗讛 诇讛诐 诪讘讞讜抓 注"讬 砖谞诪爪讗讜 讘讬谞讬讛诐 拽爪转 讙专注讬谞讬 砖专讜驻讬 讞诪讛 (拽讗谞拽讗"诇 讘诇"驻) 讗砖专 谞砖讞拽讬诐 诇讗讘拽 砖讞讜专 讚拽 讻驻讬讞 讛讻讘砖谉 讜诪砖讞讬专讬谉 讞讘专讬讛诐. 诪砖讗"讻 讗讚诪讬诪讜转 讛讬讗 砖讬谞讜讬 讘注爪诐 讛讞讟讬诐 注讬' 谞"讬. 讜诇"谞 诇驻讬 砖讘讞诪讛 讗讬谉 诇讛住转驻拽 讗诇讗 讘砖谞讬 讛诪专讗讜转 讛诇诇讜 讻讚诪住讬拽. 讜诪讚拽转谞讬 诇讘谞讛 砖"诪 讚砖讞诪转讬转 砖讛讜讗 注"砖 讛讞诪讛 讛讜讗 讗讚讜诐:



转讚"讛 讘爪驻专讗. 讜讻"诪 讘诪讚专砖 讚讗专抓 讻讜砖 讘诪讝专讞讜 砖诇 注讜诇诐 讜讻转讬讘 讻讜'. 讻"谞 讚爪"诇. 讗讱 诪砖"讻 讘砖诐 讛诪讚专砖 诇"讬 诪拽讜诪讜 讻注转:



讘讗"讚 诪砖诪注 讚讗讛"专 讜拽讬谉 讘诪讝专讞讜 砖诇 讙谉 注讚谉 讛讬讜. 讻"谞 讚爪"诇 讜注讬讬谉 讘讚讘专讬讛诐 讘讘讻讜专讜转:





讘谉 讬讛讜讬讚注

讚旨职讞址诇职驻指讗 讗址讜址专职讚旨值讬 讚旨职讙址谉志注值讚侄谉. 驻讬专砖 专砖讘"诐 讝"诇 讚讙谉 注讚谉 讛讜讗 讘诪讝专讞 讻讚讻转讬讘 讙址旨谉 讘职旨注值讚侄谉 诪执拽侄旨讚侄诐 (讘专讗砖讬转 讘, 讞) 注讬讬谉 砖诐 讜注讬讬谉 专砖"讬 讝"诇 讘驻讬专讜砖 讛讞讜诪砖 砖驻讬专砖 讻讜谞转 讛讻转讜讘 诇讜诪专 讘诪讝专讞讜 砖诇 注讚谉 谞讟注 讗转 讛讙谉, 讜讗讜谞拽诇讜住 转专讙诐 诪诇拽讚诪讬谉, 讜讻转讘 讛专诪讘"谉 讝"诇 讘讘讬讗讜专 讛转讜专讛 讻讱 讗诪专讜 讘讘专讗砖讬转 专讘讛 讜讛讜讗 讛谞讻讜谉 注讬讬谉 砖诐.
讜讚注 讻讬 讛讗诪转 砖讙谉 注讚谉 讛讜讗 讘讗诪爪注 讛注讜诇诐 讜讛讬讗 谞拽讜讚转 讛讟讘讜专 砖讛讜讗 诪诪砖 讗诪爪注 讛注讜诇诐 讻讜诇讜 讘讬谉 讘讘讞讬谞转 讛讬砖讜讘 讜讘讬谉 讘讘讞讬谞转 砖讗讬谉 讘讜 讬砖讜讘 讗讱 讗专抓 讬砖专讗诇 讛讬讗 谞拽讜讚讛 讛讗诪爪注讬转 砖诇 讛讬砖讜讘 讚讜拽讗 讜讙谉 注讚谉 讛讜讗 诇爪讚 讚专讜诐 讛讬砖讜讘 讘讗诪爪注 讛注讜诇诐 诪诪砖 讜诇讻谉 讬砖 讚专讱 诇诪讟讛 讘讗专抓 诪谉 诪注专转 讛诪讻驻诇讛 诇讙谉 注讚谉 讻讬 讞讘专讜谉 讛讜讗 讘讚专讜诐 讬专讜砖诇讬诐 讜讻谞讝讻专 讻诇 讝讛 讘讚讘专讬 专讘讬谞讜 讛讗专"讬 讝讬注"讗 讘注抓 讞讬讬诐 砖注专 爪讬讜专 讛注讜诇诪讜转 驻专拽 讗' 注讬讬谉 砖诐. 讜讛砖转讗 诇驻讬 讚讘专讬讜 爪专讬讱 诇讛讬讜转 讛爪讬讜专 讻讱 [讛爪讬讜专 讞住专] 诪驻谞讬 砖讙谉 注讚谉 讛讬讗 讘讚专讜诐 讛讬砖讜讘 讜讗专抓 讬砖专讗诇 讛讬讗 讘讗诪爪注 讛讬砖讜讘 讜注诇 讻谉 爪专讬讱 诇讛讘讬谉 讛讬讟讘 讘住讚专 诪讛诇讱 讛讞诪讛 讘讻诇 讬讜诐 讻讚讬 砖谞讘讬谉 讚讘专讬 讛砖"住 讻讗谉 讚拽讗诪专 讚旨职讞址诇职驻指讗 讗址讜址专职讚旨值讬 讚旨职讙址谉志注值讚侄谉 讗讬讱 讛讜讗 讛爪讬讜专 讘讝讛.
讜专讗讬转讬 讚专讱 讛注讘专讛 讘住驻专 讬讘拽砖 专爪讜谉 讘讬讗讜专 注诇 诪讚专砖 砖讜讞专 讟讜讘 讘诪讝诪讜专 讬"讟 注诇 驻住讜拽 (转讛诇讬诐 讬讟, 讙) 讬讜止诐 诇职讬讜止诐 讬址讘执旨讬注址 讗止诪侄专 讜讻讜' 讜驻住讜拽 诇址砖侄旨讈诪侄砖讈 砖指讉诐 讗止讛侄诇 讘指旨讛侄诐, 讜注专讘讜 诇讬 讛讚讘专讬诐 讗砖专 讘讛诐 讜讘讚讘专讬诐 讛谞诪爪讗讬诐 讘住驻专讬诐 讗讞专讬诐 谞讜讻诇 诇讛讘讬谉 讛诪讗诪专 讛讝讛 注诇 驻讬 讛转讻讜谞讛 讘讗讜驻谉 讬砖专 讜讘专讜专 讜讘爪讬讜专 谞讻讜谉 讜讬驻讛 讗讱 讗讬谉 讛注转 驻谞讜讬 诇讛讗专讬讱 讘讚讘专 讝讛 驻讛.
讜讚注 讻讬 讞讻诪讬 讛讟讘注 讻讜诇诐 讬职注执讬讚讜谉 讬址讙执旨讬讚讜旨谉 砖讛讗专抓 讛讬讗 讻讚讜专讬 讜转诇讜讬 注诇 诪专讻讝讜 讘讗诪爪注 讗讜讬专 讛砖诪讬诐 注诇 讘诇讬 诪讛 讘讙讝专转 讗志诇 讞讬 讜讘谞讬 讗讚诐 讬讜砖讘讬诐 注诇 砖讟讞 讛讻讚讜专 诪住讘讬讘 讘讗讜驻谉 砖讙诐 讞诇拽 讛讗专抓 讗砖专 注诇 注讘专 讛砖谞讬 谞讜讻讞 讛砖讟讞 讜讛讞诇拽 讗砖专 讗谞讞谞讜 讬讜砖讘讬诐 注诇讬讛 诪诪讜诇 专讙诇讬谞讜 讙诐 砖诪讛 讬砖 诪讚专讙讜转 诪讬讜砖讘讜转 诪讘谞讬 讗讚诐 讜注讜诪讚讬诐 讘拽讜诪讛 讝拽讜驻讛 讻诪讜谞讜 专拽讬注 注诇 专讗砖诐 讜砖诪讬诐 诪诪注诇 诇讛诐 讜专讙诇讬讛诐 注址诇 讛指讗指专侄抓 诪执转指旨讞址转 谞讜讻讞 专讙诇讬谞讜 诪诪砖 诪诇讘讚 注专讱 注砖专讛 诪注诇讜转 诪诪注诇讜转 讛砖诪砖 讘爪讬专 讛爪驻讜谞讬 讜讛讚专讜诪讬 讘讻讚讜专 讛讗专抓 诪驻讛 讜诪驻讛 讗讬谉 讘讜 诪讚讬谞讛 讜诇讗 讬砖讘 讗讚诐 砖诐 诪专讜讘 讛拽讜专 注诇 讻讬 专讞讜拽讬诐 讛诪讛 讘转讻诇讬转 诪拽讜 讛砖讜讛 砖诇 诪讛诇讱 讛砖诪砖 讜转拽讜驻转讜 讜讞讜诐 讛砖诪砖 讗讬谞讜 诪讙讬注 诇砖诐 讜职诇执驻职谞值讬 拽指专指转讜止 诪执讬 讬址注植诪止讚 讗讘诇 砖讗专 讛讻讚讜专 诪讬讜砖讘 诪住讘讬讘 诪讘谞讬 讗讚诐 讜职讻指诇 诪执砖职讈驻职旨讞止转 讛指讗植讚指诪指讛 讗驻讬诇讜 讘讗讝讜专 讛讞诐 转讞转 拽讜 讛诪砖讜讛 讬注谉 讻讬 砖诐 讛讻讬谉 诇讛诐 讛拽讚讜砖 讘专讜讱 讛讜讗 讘专讞诪讬讜 诪讙谉 诪砖专讘 砖讛砖诪讬诐 诪讻讜住讛 讘注讘讬诐 讘专讜讘 讛讬诪讬诐 讙诐 讗讬讚讬诐 拽专讬诐 讜诇讞讬诐 砖诐 讙诐 专讜讞讜转 拽专讜转 讬驻讬讞讜 砖诪讛 讙诐 讛专讬 砖诇讙 讛讙讘讜讛讬诐 砖诐 讻诇 讗诇讛 讬讞讚 讬诪注讬讟讜 讛讞讜诐 讜讬诪讝讙讜 讛讗讜讬专 注讚 讻讬 讟讜讘 诇砖讘转 砖诐 讜讻谞讝讻专 讻诇 讝讛 讘住驻专 讛讘专讬转 讬注讜讬谉 砖诐.
讜讘砖注专 讛讙诪讜诇 诇专讘讬谞讜 讛专诪讘"谉 讝"诇 讻转讘 讜讝讛 诇砖讜谞讜: 讙谉 注讚谉 诪爪讜讬 讛讜讗 讘注讜诇诐 讛讝讛 讘诪拽讜诐 诪诪拽讜诪讜转 讛讗专抓 讜讗专讘注讛 谞讛专讜转 讬讜爪讗讬诐 诪砖诐  讜讻诇 诪讛 砖讘讗 讘讻转讜讘 诪驻砖讜讟讬 住讚专 讘专讗砖讬转 (讘专讗砖讬转 讘, 讬) 讛讻诇 讗诪转 讗讬谉 诪拽专讗 诪讛诐 讬讜爪讗 诪讬讚讬 驻砖讜讟讜 讜讗谞砖讬 讛诪讚讜转 注爪诪谉 讗诪专讜 砖讙谉 注讚谉 转讞转 拽讜 讛讛砖讜讬讛 砖诇讗 讬讜住讬祝 讛讬讜诐 讜诇讗 讬讞住专.
讜讘住驻专讬 讛专驻讜讗讜转 诇讬讜谞讬诐 讛拽讚诪讜谞讬诐 讜讻谉 讘住驻专 讗住祝 讛讬讛讜讚讬 讬住驻专讜 讻讬 讗住驻诇拽谞讜转 讞讻诐 诪拽讚讜谞讬 讜讗专讘注讬诐 讗讬砖 诪谉 讛讞专讟讜诪讬诐 诪诇讜诪讚讬 讛住驻专讬诐 讛诇讻讜 讛诇讜讱 讘讗专抓 讜注讘专讜 诪注讘专 诇讛讜讚讜 拽讚诪转 注讚谉 诇诪爪讜讗 拽爪转 注爪讬 讛专驻讜讗讜转 讜注抓 讛讞讬讬诐 诇诪注谉 转讙讚诇 转驻讗专转诐 注诇 讻诇 讞讻诪讬 讛讗专抓 讜讘讘讜讗诐 讗诇 讛诪拽讜诐 讛讛讜讗 讜讬讘专拽 注诇讬讛诐 诇讛讟 讛讞专讘 讛诪转讛驻讻转 讜讬转诇讛讟讜 讻讜诇诐 讘砖讘讬讘讬 讛讘专拽 讜诇讗 谞诪诇讟 诪讛诐 讗讬砖 讜讻讜' 讜讻诇 讗诇讛 讚讘专讬 讗诪转 讙诇讜讬诐 讜诪驻讜专住诪讬诐 讛讬讜诐 讜讻讜' 讬注讜讬谉 砖诐.
讜讘诪拽讜诐 讗讞专 讻转讘转讬 讘住"讚 砖诪讜讻专讞 诇讜诪专 讚讙谉 注讚谉 讗砖专 讘讗专抓 讛诇讝讜 讘谞住 讛讜讗 注讜诪讚 讘讗专抓 讛诇讝讜 注诇 讚专讱 砖讗诪专讜 专讘讜转讬谞讜 讝"诇 (讘讘讗 讘转专讗 爪讟.) 注诇 讗专讜谉 讜讻专讜讘讬诐 讘谞住 讛讬讜 注讜诪讚讬谉 砖诪拽讜诐 讛讗专讜谉 讜讛讻专讜讘讬诐 讗讬谞讜 诪谉 讛诪讚讛 砖讗讬谞诐 转讜驻住讬诐 诪拽讜诐 讘讗专抓 讗诇讗 讘谞住 注讜诪讚讬诐. 讜讻谉 讛讜讗 讘讙谉 注讚谉 讛诪拽讜讚砖 诪讗讚 诪讗讚 讗讬谉 转讜驻住 诪拽讜诐 讘讗专抓 讛诇讝讜 讗诇讗 讻讜诇讜 注讜诪讚 讘谞住 注诇 讛讗专抓 讛诇讝讜 讜诇讻谉 讛谞住 讛讜讗 讙讚讜诇 讜专讞讘 诪讗讚 诪讗讚 讚讗诪专讜 专讘讜转讬谞讜 讝"诇 (转注谞讬转 讬.) 讻诇 讛讗专抓 讛诇讝讜 讛讬讗 讗讞讚 诪砖砖讬诐 讘讙谉, 讗诇 转转诪讛 讗讬讱 讬爪讜讬讬专 砖讬讛讬讛 讻诇 诪拽讜诐 讙谉 注讚谉 注诇 砖讟讞 讛讗专抓 诪讗讞专 砖砖讟讞 讛注诇讬讜谉 砖诇 讛讗专抓 讛讜讗 讗讞讚 诪砖砖讬诐 讘讙谉 讜讗讬谉 诪拽讜诐 讘砖讟讞 讗砖专 讬讻讬诇 讗驻讬诇讜 讗讞讚 诪诪讗转讬诐 讞诇拽讬诐 砖讘讜? 讚讻驻讬 讛讗诪讜专 诪讜讘谉 讛讚讘专 讛讬讟讘 讻讬 讘讗诪转 讗祝 注诇 驻讬 砖讛讜讗 注讜诪讚 讘讗专抓 讛诇讝讜 讗讬谞讜 诇讜拽讞 诪拽讜诐 诪谉 讛讗专抓 讗诇讗 讘谞住 讛讜讗 注讜诪讚 讘讗讬讝讛 诪拽讜诐 诪谉 讛讗专抓 讜讘专讜讱 讛讬讜讚注 诪拽讜诪讜 讗砖专讬 注讬谉 专讗转讛.
讜讛谞讛 诇驻讬 讚讘专讬 专讘讬谞讜 讛讗专"讬 讝诇讛"讛 [讝讻专讜谞讜 诇讞讬讬 讛注讜诇诐 讛讘讗] 谞专讗讛 讚讙谉 注讚谉 注讜诪讚 讘砖讟讞 砖诇谞讜 讜讛砖转讗 诇驻讬 讚讘专讬 讞讻诪讬 讛讟讘注 讛谞讝讻专 诇注讬诇 砖讛讗专抓 讛讬讗 讻讚讜专 讜诪住讜讘讘 诪讘谞讬 讗讚诐 讜讞诇拽 讗诪专讬讻讗"谉 讛讜讗 讘注讘专 讛砖谞讬 谞讻讞 讻驻讜转 专讙诇讬谞讜 讜专拽 讘注专讱 注砖专讛 诪注诇讜转 诪诪注诇讜转 讛砖诪砖 讘爪讬专 讛爪驻讜谞讬 讜讛讚专讜诪讬 诪驻讛 讜诪驻讛 讗讬谉 讘讜 讬砖讜讘 诪讞诪转 讛拽讜专 讻讬 专讞讜拽讬诐 讛诐 诪谉 拽讜 讛砖讜讛 砖诇 诪讛诇讱 讛砖诪砖 讜讻谞讝讻专 诇注讬诇, 拽砖讛 诇讬讬砖讘 讚讘专讬 讛砖"住 讻讗谉 诇驻讬 讚讘专讬讛诐.
讜诇驻讬 诪讛 砖谞住转讻诇转讬 诇注砖讜转 讬砖讜讘 诇讝讛 诪讛 砖讻转讘 讘住驻专 讬讘拽砖 专爪讜谉 讛谞讝讻专 诇注讬诇 讜住驻专讬诐 讗讞专讬诐 讛谞讛 讻注转 讗讬谉 诇讬 驻谞讗讬 诇讛转讘讜谞谉 讜诇讚讘专 讘讝讛 讗讱 讗谞讬 讗讜诪专 诪讬诇转讗 驻住讬拽转讗 讘讻诇 讚讘专 讗砖专 讬砖驻讟讜 讞讻诪讬 讛转讻讜谞讛 讜讛讟讘注 讛讗讞专讜谞讬诐 讗祝 注诇 驻讬 砖讛诐 讛砖讻讬诇讜 讘讻诪讛 讚讘专讬诐 讗砖专 诇讗 讛砖讬讙讜 讞讻诪讬讛诐 讛专讗砖讜谞讬诐 注诐 讻诇 讝讛 注讜讚诐 讛诐 谞讘讜讻讬诐 讘讞讻诪转诐 讜砖讜讙讬诐 讛诐 讘讻诪讛 讚讘专讬诐, 讬注谉 讻讬 讻诇 讚讘专讬讛诐 讘谞讜讬讬诐 注诇 驻讬 讛砖注专转 讛砖讻诇 讜注讜砖讬诐 诪讚讛 讜诪砖拽诇 诇讻诇 诪拽讜诪讜转 讜诇讻诇 讚讘专讬诐 讗砖专 诇讗 专讗讜 讘注讬谞讬讛诐 注诇 驻讬 讛讛砖注专讛 讜讛讙诐 讚讛砖注专讛 讝讜 诪讘讬讗讬诐 诇讛 讛讜讻讞讜转 讜专讗讬讜转 诪诪讬讚讜转 讜砖讬注讜专讬诐 讗砖专 讬诪讜讚讜 讜讬砖注专讜 讘旨职讻值诇执讬诐 诪执讻值旨诇执讬诐 砖讈讜止谞执讬诐 讘讚讘专讬诐 讗砖专 专讜讗讬谉 讗讜转诐 讘注讬谞讬讛诐, 注诐 讻诇 讝讛 讬砖 驻转讞讜谉 驻讛 诇讚讘专 讜诇讜诪专 '诇讗 专讗讬 讝讛 讻专讗讬 讝讛' 讜砖诪讗 讝讛 讻讱 讜讻讱 谞诪爪讗 讘讜 讜讻讱 讜讻讱 讬砖转谞讛 讟讘注讜 讜诇讗 砖讬讬讻讛 讘讬讛 讛砖注专讛 砖讗转讛 诪砖注专 讘讜 诪诪讛 砖讗转讛 专讜讗讛 诇驻谞讬讱 讻讬 讘讗诪转 讻讬讜爪讗 讘讝讛 拽专讛 诇驻诇讜住讜驻讬诐 讛专讗砖讜谞讬诐 讜讞讻诪讬 讛讟讘注 讜讛转讻讜谞讛 讛专讗砖讜谞讬诐 讜讗驻砖专 讻讬 讬讘讜讗讜 讬诪讬诐 讗砖专 讞讻诪讬 讛讟讘注 讜讛转讻讜谞讛 注爪诪诐 讬讜住讬驻讜 讞讻诪讛 讬讜转专 讗讜 讬驻诇讗 诇讛诐 讘讞讜砖 讚讘专讬诐 讗砖专 注讚讬讬谉 诇讗 谞讙诇讜 讜讗讝 诪讞诪转 讝讛 讛诐 注爪诪谉 讬讘讜讗讜 诇住转讜专 讻诇 专讗讬讜转 讗诇讜 砖讬砖 讘讬讚 讞讻诪讬 讛讟讘注 讜讛转讻讜谞讛 讗砖专 注诇 驻讬讛诐 讙讜讝专讬谉 讜砖讜驻讟讬谉 讘讚讘专讬诐 讗砖专 住讜讘专讬谉 注转讛 讜讗讝 讛讞讚砖讬诐 讬讘讜讗讜 诇住转讜专 讜讬砖驻讟讜 讘讗讜驻谞讬诐 讗讞专讬诐.
讜讻讘专 谞讜讚注 讘注谞讬谉 讻讜讘讚 讛讗讜讬专 讜诪砖拽诇 讛专讜讞 讗砖专 讛讬讜 讛驻诇讜住讜驻讬诐 讻讜诇诐 诪讻讞讬砖讬诐 讚讘专 讝讛 讜诪砖讞拽讬诐 注诇 讛讗讜诪专 砖讬砖 诇讗讜讬专 讻讜讘讚 讜诪砖拽诇 诇专讜讞 讜驻注专讜 驻讬讛诐 诇讘诇讬 讞拽 注诇 讛讻转讜讘 讘讗讬讜讘 讘讝讛 讜注诇 诪讛 砖讗诪专讜 讘讚讘专讬 讞讻诪讬诐, 讜专讗砖讬转 讛讜讻讞转诐 讛讬转讛 诪诪讛 砖讞诇诇 讛注讜诇诐 诪诇讗 讗讜讬专 讜讗讬谉 讛讗讚诐 诪专讙讬砖 讘讻讜讘讚讜 讜讗讞专 讻讱 讛诐 讜讛诐 注诪讚 讛砖讟谉 讘讛诐 讜讛诇注讬讙讜 注诇 讛诪讻讞讬砖讬诐 讜讛讻专讬讞讜 砖讬砖 诇讗讜讬专 讻讜讘讚 讜诪砖拽诇 讗讞专 砖注砖讜 讻诇讬 砖讘讛诐 诪讙专砖讬诐 讜诪专讬拽讬诐 讛讗讜讬专 诪谉 讛讻诇讬 讜砖拽诇讜 讗讜转讜 拽讜讚诐 讛专拽转讜 讜讗讞专 讛专拽转讜 讜诪爪讗讜 砖讬砖 诇讗讜讬专 讻讜讘讚 讜诪砖拽诇 讜讝讛 讗讞专 砖专讗讜 讘注讬谞讬讛诐, 讘注诇 讻专讞讜 讛讜爪专讻讜 诇讛讜讚讜转! 讜注诇 诪讛 砖讗讬谉 讛讗讚诐 诪专讙讬砖 讘讻讜讘讚 讛讗讜讬专 诪爪讗讜 讟注诐 谞讻讜谉.
注诇 讻谉 讗讬谉 专讗讜讬 诇住诪讜讱 注诇 讻诇 讗砖专 讙讜讝专讬谉 讞讻诪讬 讛讟讘注 讜讛转讻讜谞讛 讘讚讘专 讜诪拽讜诐 讗砖专 诇讗 专讗讜 讘注讬谞讬讛诐 讗诇讗 专拽 讙讜讝专讬谉 讘讜 讘讛砖注专转 砖讻诇诐 诪讻讞 讚讘专讬诐 砖专讜讗讬谉 讘讞讜砖 讜诪讛 砖讛讙讬讚讜 讞讻诪讬诐 讝"诇 讘转诇诪讜讚 讜诪讚专砖讬诐 注诇 拽爪转 诪注谞讬讬谞讬 讛讟讘注 讜讛转讻讜谞讛 讜讚讗讬 讛诐 讗诪转 讜爪讚拽 讗讱 讛诐 拽爪专讜 讛专讘讛 讘讚讘专讬讛诐 讜讛讙讬讚讜 讛讚讘专讬诐 讘专诪讝 讚拽 讗砖专 诇讗 谞讜讻诇 诇讛讘讬谉 讻讜谞转诐 诪诪讞住讜专 讛拽讚诪讜转 讛砖讬讬讻讬诐 诇讚讘专讬诐 讜诇讗 谞砖讗专 诇谞讜 讗诇讗 专拽 诇爪驻讜转 诇讘讬讗转 诪讜专讛 爪讚拽 讜讬讜专讛 诇谞讜 讛讗诪转 讘讻诇 讚讘专 讜讚讘专 讗植砖侄讈专 讘址旨砖指旨讈诪址讬执诐 诪执诪址旨注址诇 讜址讗植砖侄讈专 讘指旨讗指专侄抓 诪执转指旨讞址转 (讚讘专讬诐 讛, 讝).

注"讘 专砖讘"诐 讚"讛 诪讬诪专讗 讘注讬. 讘转诪讬' 讛讗 讗驻讬' 讘专砖讜转 诪讜讻专 拽谞讬 诇讜 讻诇讬讜 砖诇 诇讜拽讞. 讜谞"诇 诇讬讬砖讘 诪讛 砖诪拽砖讬诐 讛注讜诇诐. 讚讛讗 讛讙诪专讗 (讚祝 驻讜 注"讗) 诪砖谞讬 砖诐 讚专讘 讜砖诪讜讗诇 讗讬讬专讬 讘讗诪专 诇讬' 讝讬诇 拽谞讬. 讜讛讗 讝讛 讛讗讬讘注讬' 讻诇讬讜 讚诇讜拽讞 讘专砖讜转 诪讜讻专. 
讜注讜讚 爪专讬讻讬诐 诇讚拽讚拽 诪讛 讘注讬 讛讙诪专讗 讗诐 拽讘诇' 诪讬谞讬讛 讗讜 诇讗, 讛讗 讘讜讚讗讬 拽讘诇' 诪讬谞讬' 诪砖讜诐 拽讜砖讬转 专讘 讗住讬 诪讚讚 诇转讜讱 拽讜驻转讜 诪讬诪专讗 讘注讬. 
讜注讜讚 讘诇"讝 讛讜"诇 诇讛拽砖讜转 诪讻讞 诪转谞讬' 诪讚讚 讜诇讗 诪砖讱 诇讗 拽谞讛, 诪讗讬 诇讗讜 讘住诪讟讗. 
讜注讜讚 诪讗讬 讘注讬 讘讝讛 讚诪拽砖讛 注讜讚 驻注诐 诪诪转谞讬'. 讜专讜爪讛 诇讛讜讻讬讞 讚专' 讬讜讞谞谉 讗讬讬专讬 讘住诪讟讗 讛讗 讘诇讗"讛 诪讜讻讞, 诪讘专 讛"谞 诪住转讘专讗. 
讜注讜讚 爪专讬讻讬' 诇讘讗专 驻讬' 专砖讘"诐 讚驻讬' 注诇 转"砖 诪诪转谞讬'. 拽讜砖讬' 诇专讘 讗住讬 讜诪砖讜诐 讛讻讬 诇讗 拽讘诇讛. 讚讗诪讗讬 诪砖谞讬 讘诇讬砖谞讗. 讛讜"诇 诇驻专砖. 讜砖"诪 谞诪讬 讚诇讗 拽讘诇讛. 
讜注讜讚 讘讗讬讝讛 住讘专讗 拽诪讬驻诇讙讬 专"讝 讜专"讗, 讜讬"诇 讞讚讗 讘讬专讱 讞讘专转讛, 讚讛谞讛 诪讜讻专讞 讚注"讻 讚专"讗 诇"诇 讚专讘 驻驻讗. 讗诇讗 住讘专讬 讚专"讬 讗讬讬专讬 讗驻讬诇讜 讘专砖讜转 讛专讘讬诐 诪诪砖. 讚讗诇转"讛 讛讜"诇 诇讗砖诪注讬谞谉 专讘讜转讗 讟驻讬. 讗驻讬诇讜 诪讚讚 拽谞讛 讘住诪讟讗. 讗诇讗 讜讚讗讬 讗讬讬专讬 讗诇讬讘讗 讚专"讗 讘专砖讜转 讛专讘讬诐 诪诪砖 讜讝讛讜 专讘讜转讗 讟驻讬 注"砖. 
讗讱 拽砖讛 诇讬 注诇 驻讬' 专砖讘"诐 讚讗"讻 讚讗驻讬' 讘专砖讜转 讛专讘讬诐 拽谞讛 讻诇讬讜 砖诇 诇讜拽讞 诪讻砖"讻 讘专砖讜转 诪讜讻专 讻诪"砖 转讜住' 讚"讛 讻诇讬讜 砖诇 诇讜拽讞 讜讻讜', 讜讗"讻 爪专讬讻讬诐 诇讜诪专 讚诇讚讬讚讬' 讘讗诪转 诇讬讻讗 讗讬讘注讬' 讻诇诇, 讜讛讗讬讘注讬' 讛讜讗 讗诇讬讘讗 讚专"讝, 讜讗"讻 拽讜砖讬' 诪讛讜讻讞转 转讜住' 讚注"讻 爪"诇 讚专"讬 讙讜驻讗 讛讬' 诪住讜驻拽 讘讻诇讬讜 讚诇讜拽讞 讘专砖讜转 诪讜讻专, 诪讚诪砖谞讬 专"讬 讗讛讗 讚转谞谉 讝专拽讜 诇转讜讱 讞讬拽讛. 诪拽讜诐 讞讬拽讛 拽谞讜讬 诇讛 诪拽讜诐 拽诇转讛, 讜讘讝讛 诪讜讻讞 讚讛讜讗 注爪诪讜 诪住讜驻拽 讛讬'. 讜讬"诇 讚转讜住' 讙讬讟讬谉 (讚祝 注"讞) 诪砖谞讬 转讬专讜抓 讗讞专 注诇 讛讗讬 拽讜砖讬' 诪砖讜诐 讚诇专讞拽谞讛 拽讗转讬 诇"拽. 讗讘诇 讘注诇诪讗 讬讻讜诇 诇讜诪专 讚驻砖讬讟讗 诇讬讛 讚拽谞讬 讻诇讬讜 砖诇 诇讜拽讞 讘专砖讜转 诪讜讻专. 讜注驻"讝 谞讜讻诇 诇讜诪专 讘讛讗讬 住讘专讗 讚拽诪讬驻诇讙讬 专"讝 讜专"讗, 讜讛砖转讗 砖驻讬专 拽讗诪专 诪讚讚 诇转讜讱 拽讜驻转讜. 诪讬诪专讗 讘注讬 讚讗驻讬诇讜 讘专砖讜转 诪讜讻专 拽谞讛 讻诇讬讜 砖诇 诇讜拽讞 诪砖讜诐 讚诪砖诪注 诇讬' 讚专"讬 讗讬讬专讬 讗驻讬诇讜 讘专讛"专 诪诪砖 讻讚诪砖诪注 讘驻砖讜讟讗. 讜诪讻砖"讻 讘讻诇讬讜 砖诇 诇讜拽讞 讘专砖讜转 诪讜讻专 讚拽谞讛. 讜讛讗 讚诪砖谞讬 专"讬 诪拽讜诐 拽诇转讛 拽谞讜讬 诇讛. 讛讬讬谞讜 诪砖讜诐 讚诇专讞讜拽讛 拽讗转讬, 讜讝讛讜 讻讜讜谞转 讛专砖讘"诐 讚讗驻讬诇讜 讘专砖讜转 诪讜讻专 拽谞讛 诪砖讜诐 讚诇讚讬讚讬' 诇讗 讗讬讬专讬 讘讗诪专 诇讬' 讝讬诇 拽谞讬. 讗讘诇 诇专"讝 讛讬' 诇驻谞讬讜 谞诪讬 讗讬讚讱 讚专"讬 讚讻诇讬讜 砖诇 讗讚诐 拽讜谞讛 诇讜 讘讻诇 诪拽讜诐 砖讬砖 诇讜 专砖讜转. 讬砖 诇讜 专砖讜转 拽谞讛, 讗讘诇 讘专讛"专 诇讗 拽谞讛. 讜讗"讻 诪讜讻讞 谞诪讬 诪讛讱 讚专"讬 讚讙讬讟讬谉 讚诪砖谞讬 诪拽讜诐 拽诇转讛 拽谞讜讬 诇讛. 讚讻诇讬讜 砖诇 诇讜拽讞 讘专砖讜转 诪讜讻专 诇讗 拽谞讬. 诪砖讜诐 讚诇讚讬讚讬' 诇讗 诪讜讻讞 讛讱 住讘专讗 讻讬讜谉 讚诇专讞讜拽讛 拽讗转讬. 讜讻讬讜谉 讚专讛"专 诇讗 拽谞讛. 讬讻讜诇 诇讜诪专 讚讻诇讬讜 砖诇 诇讜拽讞 讘专砖讜转 诪讜讻专 诇讗 拽谞讛 讜讗"讻 诇讚讬讚讬' 诇"拽 讻诇诇 诪讬诪专讗 讘注讬. 讚讬讻讜诇 诇讜诪专 讚拽讜砖讬转 讛注讜诇诐 诇驻谞讬 转讬专讜抓 讚专讘 讜砖诪讜讗诇 讗讬讬专讬 讘讗讜诪专 讝讬诇 拽谞讬, 讜讗"讻 砖驻讬专 讘注讬 拽讘诇讛 诪讬谞讬' 讗讜 诇讗. 诪砖讜诐 讚诇讚讬讚讬' 诇讗 诪转讞讬诇 拽讜砖讬转 专"讗 诪讬诪专讗 讘注讬, 讜讛讗 谞诪讬 砖驻讬专 讚驻专讬讱 注讜讚 诪诪转谞讬' 诇专"讗 诪砖讜诐 诪讻讞 讛谞"诪 诇讗 拽砖讛 讻诇诇 诇专"讗 诪砖讜诐 讚讬"诇 讛讗 讚讗诪专 专"讬 诪讚讚 讜讛谞讬讞 注诇 讙讘讬 住诪讟讗 诇讗 拽谞讛. 讗讬讬专讬 讘讻诇讬讜 砖诇 诪讜讻专 讜诇讗 讛谞讬讞 注诇 讙讘讬 住讬诪讟讗. 讜讛讗 讚讗专"讬 拽谞讜讬 诪讬讬专讬 讘讛谞讬讞 注诇 讙讘讬 住讬诪讟讗. 讗讘诇 诪诪转谞讬' 驻专讬讱 砖驻讬专. 
讜注驻"讝 讬讛讬' 诪转讜专抓 拽讜砖讬转 转讜住', 讜讗"转 讚讬诇诪讗 讘讻诇讬讜 砖诇 诪讜讻专 讗讬讬专讬. 讚讛谞讛 注' 讘转"讞 砖讻' 注诇 拽讜砖讬转 转讜住' 讗讱 住讬驻讗 讚拽转谞讬 讜讗诐 讛讬' 驻讬拽讞 砖讜讻专 讗转 诪拽讜诪讜 讗讬讬专讬 谞诪讬 讘讻诇讬讜 砖诇 诪讜讻专. 讜讗"讻 讛讬' 讬讻讜诇 诇驻砖讜讟 讛讗讬讘注讬' 讚讻诇讬讜 砖诇 诪讜讻专 讘专砖讜转 诇讜拽讞 拽谞讛. 讜讗"讻 诪诪讬诇讗 讗讬驻砖讜讟 谞诪讬 讚讻诇讬讜 砖诇 诇讜拽讞 拽谞讛 讘专砖讜转 诪讜讻专 讚讝讛 讘讝讛 转诇讬' 讻诪讜 砖讻' 讛专"讬 讝"诇 讚讻讬讜谉 讚讞讝讬谞谉 讚专砖讜转 讛讜讗 注讬拽专, 讜注"砖 讘转讬专讜爪讜 砖讻' 讚住讬驻讗 讛讬讗 诪诇转讗 讘讗谞驻讬 谞驻砖讬' 讜诇讗 讗讬讬专讬 讘讻诇讬讜 砖诇 诪讜讻专. 讜讝讛 讗讬谉 诇讜 讛讘谞讛 讚讛讗 诪拽砖讛 诪住讬驻讗 讜讗讬 讘专砖讜转 讛专讘讬诐 诪诪讗谉 讗讙专. 诪砖讜诐 讚住"诇 讚住讬驻讗 讛讜讬 讜讚讗讬 讚讜诪讬' 讚专讬砖讗 专拽 讬"诇 讚讗讬谉 讝讛 拽讜砖讬讗. 讚讬"诇 讚诇诪讗 诇专"讗 讘讗诪转 讛讗 诇讬讻讗 讗讬讘注讬' 讻诇诇 讚讻诇讬讜 砖诇 诪讜讻专 讘专砖讜转 诇讜拽讞 拽谞讛. 讜讛讗讬讘注讬' 讛讜讗 讗诇讬讘讗 讚专"讝. 讗讘诇 诇驻讬 讚讘专讬谞讜 讛谞"诇 讛讜讬 砖驻讬专 诪砖讜诐 讻讬讜谉 讚驻专讬讱 讚讗讬 诪讚讚 诇转讜讱 拽讜驻转讜 诪讬诪专讗 讘注讬 讛讗 讗驻讬诇讜 讙诐 讘专砖讜转 诪讜讻专 拽谞讛. 讜讗"讻 诪诪讬诇讗 诪讜讻专讞 谞诪讬 讚讻诇讬讜 砖诇 诪讜讻专 讘专砖讜转 诇讜拽讞 诇讗 拽谞讛. 讜讗"讻 诇讗 讬讜讻诇 诇砖谞讜讬' 讘讻诇讬讜 砖诇 诪讜讻专 讗讬讬专讬. 讗"讻 讚住讬驻讗 讚拽转谞讬 讜讗诐 讛讬讛 驻讬拽讞 讗讬讬专讬 谞诪讬 讘讻诇讬讜 砖诇 诪讜讻专 讜砖"诪. 讜讝讛讜 讻讬讜谉 讛诪拽砖谉 砖讛诪转讬谉 注讚 讛砖转讗 诇讬驻专讜讱 诪诪转谞讬' 诪砖讜诐 讘诇"讝 讛讬讛 讬讻讜诇 诇讜诪专 讚讗讬讬专讬 讘讻诇讬讜 砖诇 诪讜讻专. 讜讘讗诪转 住"诇 讚讻诇讬讜 砖诇 诇讜拽讞 讘专砖讜转 诪讜讻专 诇讗 拽谞讛. 讗讘诇 讛砖转讗 诪讻讞 转砖讜讘转讜 诪讬诪专讗 讘注讬. 诪拽砖讛 砖驻讬专. 讜讘讝讛 爪讚拽讜 讚讘专讬 讛专砖讘"诐 讜诪砖"讛 诇讗 拽讘诇讛, 驻讬' 讚拽砖讛 诇专"讗 诪诪转谞讬'. 讜爪"诇 讻谞"诇 讚讗讬讬专讬 讘讻诇讬讜 砖诇 诪讜讻专. 讚讻诇讬讜 砖诇 诪讜讻专 讘专砖讜转 诇讜拽讞 拽谞讛. 讜讗"讻 砖诪注讬' 诪讬谞讬' 讚讻诇讬讜 砖诇 诇讜拽讞 讘专砖讜转 诪讜讻专 诇讗 拽谞讛. 讗讜 讚诇讚讬讚讬' 谞诪讬 讛讜讗 住驻拽. 讜诪砖"讛 诇讗 拽讘诇讛. 诪诪讬诇讗 讻讬讜谉 讚住诇拽讛 诪讬谞讬' 拽讜砖讬转 专"讗 诪讬诪专讗 讘注讬. 诪砖讜诐 讛讗 讚讗诪专 专讘 讜砖诪讜讗诇 讗驻讬诇讜 专砖讜转 诪讜讻专 拽谞讛 讗讬讬专讬 讘讗讜诪专 讝讬诇 拽谞讬'. 讜注': 
讛专讬"祝 讘住讜祝 诪住讻转讗 讻转讘 讗讛讗 讚专"讛 讚砖"诪 砖讛拽讚讬砖 讻诇 谞讻住讬讜 讜讗诪专 诪谞讛 诇驻诇讜谞讬. 讚诪讬讬专讬 讘诪注"驻 讜讛拽砖讛 注诇讬' 讛诪讗讜专 讛讗 诪注"驻 讗讬谞讜 讟讜专祝 诪诇拽讜讞讜转. 讜诇讻讗讜专讛 诇拽"诪 诇诪"砖 讛专"讬 诪讬讙砖 讘驻' 讬"谞 (讚祝 拽诇讙) 讚讗"专 砖诐 讛砖转讗 讬专讜砖讛 讚讗讜专讬讬转讗 讗诇诪谞讛 谞讬讝讜谞讬转 诪讛诐. 诪转谞转 砖讻"诪 讚专讘谞谉 诪讻"砖. 讜讻' 讛专"讬 诪讬讙砖 讚诪讬谞讬讛 讬砖 诇诇诪讜讚 讚诪注"驻 讙讜讘讛 诪诪转谞转 砖讻"诪 讚诪转谞转 砖讻"诪 讛讜讬 专拽 讻诪讜 讬专讜砖讛. 讜讻谉 诪讘讜讗专 讚注转 转讜住' 讘驻' 谞注专讛. 讜讗"讻 讛"谞 讘砖讻"诪 砖讛拽讚讬砖 讛讜讬 讻诪讜 诪转谞转 砖讻"诪. 讚讛拽讚砖 讛讜讗 讻诪讜 诪转谞讛. 讜讻诪讜 砖诪讘讜讗专 讘转讜住' 讘住讜讙讬讬谉. 讜诪砖"讛 诪注"驻 讙讜讘讛. 
讜爪"诇 讚拽讜砖讬转 讛专讝"讛 注"讻 专"讛 诪讬讬专讬 讘砖讻"诪 砖讛拽讚讬砖 讻诇 谞讻住讬讜. 讛讬讬谞讜 砖讘砖注转 讛拽讚砖 讛讜讬 讘专讬讗 专拽 砖讛讜讗 砖讻"诪 讻砖讗诪专 诪谞讛 诇驻诇讜谞讬 讘讬讚讬, 讜讻抓 讛讜讻讬讞 讛转讜住' 诪讚诪住拽谞讗 讘驻' 讬"谞 讘讗讬讘注讬' 讚诇讗 讗讬驻砖讟讗 讘砖讻"诪 砖讛拽讚讬砖 讻诇 谞讻住讬讜 讗诐 注诪讚 讞讜讝专 讗讜 诇讗 注"砖. 讜诇讗 驻砖讟讬' 诪讚专"讛 讚讗讬谞讜 讞讜讝专 诪讚诇讗 拽讗诪专 讚谞讗诪谉 讘诪讙讜, 讗注"讻 讚专"讛 诪讬讬专讬 砖讛拽讚讬砖 讻诇 谞讻住讬讜 讻砖讛讜讗 讘专讬讗. 讜讗"讻 砖驻讬专 讛拽砖讛 讛诪讗讜专 注诇 讛专讬"祝. 

